ނޫސްބަޔާން – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nކ. ގުރައިދޫގައި ހުންނަ ޙާއްސަ އެހީއަށް ބޭނުންވާ މީހުންގެ މަރުކަޒުގެ މުވައްޒަފުންނާއި ބަލިމީހުންގެ ތެރެއިން ބަޔަކު ކޮވިޑަށް ޕޮޒިޓިވްވުމާއި ގުޅިގެން، އެމަރުކަޒު ލޮކްޑައުންކުރަން ނިންމައި، 23 އޮކްޓޯބަރ 2021 ހޮނިހިރުދުވަހުގެ އިރުއޮއްސި6ން ފެށިގެން، މަރުކަޒަށް މީހުން ވަދެ ނިކުމެއުޅުން ވަނީ ކޮންޓްރޯލް ކޮށްފައެވެ. މީގެ އިތުރުން މަރުކަޒުގައި ތިބި ޕޮޒިޓިވް ވެފައިވާ ފަރާތްތަކާއި އަދި މަރުކަޒުގައި ތިބޭ އެހެން މީހުންނާއި މުވައްޒަފުންގެ ސަލާމަތާއި ރައްކާތެރިކަން ކަށަވަރު ކުރުމަށް، މަރުކަޒުގެ ސިއްހީ ޚިދުމަތްތެރިންގެ ޓީމުން ގެންދަނީ\n19 އޮކްޓޫބަރު 2021 ވީ އަންގާރަ ދުވަހު އެމްވީ ކްރައިސިސްއިން ސޯޝަލް މީޑިއާގައި މިނިސްޓްރީން ލިބިފައިވާ މަޢުލޫމާތެއްކަމަށް ބުނެ ކޮށްފައިވާ ޕޯސްޓްއާ ގުޅޭގޮތުން ދަންނަވަމެވެ. އެ ޕޯސްޓުގައި ވިދާޅުވެފައިވާ ފަދަ މަޢުލޫމާތެއް މި މިނިސްޓްރީން ހިއްސާ ކޮށްފައެއް ނުވާނެއެވެ. މިކަން އެންމެހާ ފަރާތްތަކަށް ސާފުކޮށް ދިނުމުގެ ގޮތުން މައުލޫމާތަށްޓަކައި ދެންނެވީމެވެ. 14 ރަބީޢުލްއައްވަލް 1443 20 އޮކްޓޫބަރު 2021\nމިއަދަކީ “ވާރލްޑް މެންޓަލް ހެލްތް ޑޭ” އެވެ. މިއަހަރުގެ މިދުވަސް ފާހަގަކުރުމަށްޓަކައި ޑަބް.ލިއު.އެޗް.އޯ އިން ކަނޑައަޅާފައިވާ ޝިއާރަކީ “މެންޓަލް ހެލްތް ކެއަރ ފޮރ އޯލް: ލެޓްސް މޭކް އިޓް އަ ރިއަލިޓީ” އެވެ. ނަފްސާނީ ބަލިކަމަކީ ކޮންމެ މީހަކަށްވެސް، ކޮންމެ ވަގުތެއްގައިވެސް އަދި ކޮންމެ ތަނެއްގައި ހުރިކަމުގައި ވިޔަސް ކުރިމަތި ވެދާނެ ކަމެކެވެ. އަދި އެއީ ކުއްލިއަކަށް ދިމާވާނެ ކަމެއް ނޫންކަމާއި ނަފްސަނީ ބައްޔަކީ މަޑުމަޑުން ނޭގިހުރެވެސް ވެދާނެކަމެއްކަން ދެނެގަތުން މުހިންމެވެ. ދުނިޔޭގައި 1 ބިލިއަންއާއި ކައިރި\nބައިނަލްއަޤުވާމީ އުމުރުން ދުވަސްވީ މީހުންގެ ދުވަހުގެ ގޮތުގައި އދ.އިން ކަނޑައަޅާފައި ވަނީ އޮކްޓޫބަރުމަހުގެ 1 ވަނަ ދުވަހެވެ. މި ދުވަސް ފާހަގަ ކުރުމުގެ ބޭނުމަކީ، ދުވަސްވީ މީހުންނަށް ހުރި ފުރުސަތުތަކާއި ދިމާވާ ގޮންޖެހުންތަކާއިމެދު ވާހަކަ ދައްކައި އެކަންތައްތަކަށް ހައްލުހޯދުމަށް މަސައްކަތް ކުރުމެވެ. މި ދުވަހުގެ ތީމުގެ ގޮތުގައި މިއަހަރު އދ.އިން ކަނޑައަޅާފައިވަނީ Digital Equity for all age “ސުމޭކުގެ ހަމަހަމަ ފުރުޞަތު ހުރިހާ އުމުރަކަށް” މި ތީމެވެ. ހުރިހާ އުމުރުފުރައަކަށް ހަމަހަމަކަމާއެކު ޑިޖިޓަލް ވަސީލަތްތަކުގެ ފަސޭހަކަން


United un Liverpool aa araa hama kohfi\nޔުނައިޓެޑުން ލިވަޕޫލާ އަރާ ހަމަ ކޮށްފި\nޔުނައިޓެޑް ކުޅުންތެރިން އުފާ ފާޅު ކުރަނީ\nއެސްޓަން ވިލާ ކޮޅަށް ބުރުނޯ ފެނާންޑޭޒް ކާމިޔާބު ކުރި ޕެނަލްޓީން، 2-1 ން މޮޅުވެ މެންޗެސްޓާ ޔުނައިޓެޑުން، ތާވަލުގެ އެއް ވަނައިގައި އޮތް ލިވަޕޫލާ ހަމަހަމަ ކޮށްފި އެވެ.\nލިވަޕޫލް ތަފަތު ވަނީ ހަމަ އެކަނި ފައިދާ ގޯލުން ކުރި ލިބޭތީ އެވެ. ފެނާންޑޭޒް ޕެނަލްޓީން ކާމިޔާބު ކުރި ލަނޑަކީ، މި ސީޒަންގައި އޭނާ ޖެހި 15 ވަނަ ގޯލެވެ. ޕޯޗްގީޒުގެ މިޑްފީލްޑާ ޔުނައިޓެޑަށް ލަނޑު ކާމިޔާބު ކޮށް ދިނީ ވިލާގެ ބާޓްރެންޑް ޓްރައޯރޭ އެ ޓީމަށް ނަތީޖާ ހަމަހަމަ ކޮށްދިންތާ ތިން މިނެޓް ފަހުންނެވެ. ފުރަތަމަ ހާފު ނިމުމުގެ ކުރިން، އެންތޮނީ މާޝިއަލް ޔުނައިޓެޑަށް ލީޑް ނަގައިދިނެވެ.\nޕޮއިންޓްގެ ގޮތުން ޔުނައިޓެޑާ ލިވަޕޫލް މިވަގުތު އެއްވަރުވި ނަމަވެސް، ސައުތުހެމްޓަން އާ ދެކޮޅަށް ހޯމަ ދުވަހު ކުޅޭ މެޗުން މޮޅު ވެގެން ލިވަޕޫލަށް ޔުނައިޓެޑާ ދެމެދު ތިން ޕޮއިންޓްގެ ފަރަގެއް ގާއިމު ކުރެވޭނެ އެވެ. ނަމަވެސް ޔުނައިޓެޑް އަތުގައި އެހެން މެޗެއް އެބައޮތެވެ. އަންގާރަ ދުވަހު ބާންލީއާ ދެކޮޅަށް ކުޅޭ މެޗުން މޮޅުވެ، ޖަނަވަރީ 17 ގައި އެންފީލްޑްގައި ލިވަޕޫލާ ދެކޮޅަށް ކުޅޭ މެޗުން މޮޅުވެގެން ޔުނައިޓެޑަށް ތާަވަލުގެ އެއް ވަނައިގައި އެކަނި ރަސްކަން ކުރެވޭނެ އެވެ.\nޔުނައިޓެޑުގެ ޓީމުން ފެނުނު، މަސައްކަތުގެ ރޫހާ މެދު ޔުނައިޓެޑްގެ ކޯޗް އޮލޭ ގަނާ ސޮލްޝޔާ ހުރީ ވަރަށް ބޮޑަށް ހިތްހަމަ ޖެހިފަ އެވެ. ޔުނައިޓެޑަށް ތައުރީފް ކުރާނެ ކިތަންމެ ހާލަތެއް މެޗުގެ ތެރެއިން އޭނާއަށް ހޯދޭނެ އެވެ. މެޗުގެ ފަހު ވަގުތުގައި ވިލާގެ މަޓީ ކޭޝް ފޮނުވާލި ހަމަލާ ކީޕަރު ޑޭވިޑް ޑެހެއާ ދިފާއު ކުރުމާއި ކިއެނަން ޑޭވިސް ފޮނުވާލި ޝޮޓް އެރިކް ބައީ ބްލޮކް ކުރުމަކީ ތައުރީފު ހައްގު ކަންތައްތަކެވެ.\nއައިވަރީ ކޯސްޓްގެ ޑިފެންޑަރު އެރިކް ބައީގެ އެ ބްލޮކަށް ޔުނައިޓެޑްގެ ކުޅުންތެރިން މެޗަށް ފަހު އޭނާއަށް މެޗުގެ ބަތަލެއްގެ ދަރަޖައިގައި މަރުހަބާ ކީތަން ފެނުނެވެ.


(22 އޮކްޓޫބަރ 2021އާ ގުޅޭ)\nޝަހުރުގެ ގާތަށް ދުވެފައި އައީ ކުޑަކުޑަ ފިރިހެން ކުއްޖެކެވެ. އެ ކުއްޖާއަށް ބަލާފައި ހީވަނީ ގާތްގަނޑަކަށް3ވަރަކަށް އަހަރުގެ ކުއްޖެއްހެންނެވެ. އެ ކުއްޖާ އައި ގޮތަށް ޝަހުރުގެ އުނގަށް ޖެހިގަތެވެ. އެއީ ރާއްޖެއަށް ނިސްބަތްވާ ކުއްޖެއް ނޫންކަން ޔަޤީންނެވެ. ވާނުވާ ނޭނގިފައިވާ ޝަހުރު، އޭނާގެ ދެލޮލުން ކަރުނަތައް ފޮހެލުމަށްފަހުގައި އެކުއްޖާގެ ގައިގައި ހިފައިލިއެވެ. އެއާއެކު އެކުއްޖާ "ޑެޑީ" އޭ ކިޔާފައި ގޮވައިލީ ޝަހުރަށެވެ. ޝަހުރު ބައްޕައަކަށް ވީ ކަމުގެ އުފާވެރި ޚަބަރު އޭނާއަށް ދިނީ އޭނާ ނުވެސް ދަންނަ ކުޑަކުއްޖެކެވެ. އެއީ އިލާޙީ ނިންމުންތަކެވެ. ތަރުތީބުން އެކުވެފައިވާ ތަޤުދީރެވެ. ނަމަވެސް ހިތާމައަކީ އެ ޚަބަރަކީ އެއްވެސް މާނައެއް އޮތް ޚަބަރެއްކަން ޝަހުރަށް ނޭނގުނު ކަމެވެ. ޝަހުރު ޤަބޫލު ކުރާ ގޮތުގައި އޭނާއަށް ބައްޕާއޭ ކިޔައި ގޮވައިލާނެ ފުރާނައެއް އަދި ނެތެވެ. ވަރަށް ބޭނުން ވިޔަސް، އަދި އެ ނަސީބު އޭނާގެ ޙަޔާތުގައި އޮތްހެން ޝަހުރަށް އިޙްސާސެއް ނުވެއެވެ.\nޝަހުރަށް ސިހިފައި ބަލައިލެވުނީ، އޭނާގެ އުނގުގައި އިން ކުޑަ ފިރިހެން ކުއްޖާ މީހަކު ނެގިހެން ހީވެގެންނެވެ. ޙަޤީޤަތުގައި ވެސް މިވީ ކުޑަ ވަގުތުކޮޅުގެ ތެރޭގައި ނިކަން ބޮޑު ޚިޔާލަކަށް ޝަހުރު ގަންބުވާލައިފިއެވެ. އެއީ އެކުއްޖާގެ މަންމައެވެ. ރަކި ގޮތަކަށް ހީނލާފައި "ސޮރީ"އޭ ބުނެ އެކުއްޖާގެ މަންމަ އެެތަނުން ދިޔައެވެ. އަނެއްކާ ވެސް ޝަހުރުގެ ހިތަށް ވޭން އަޅަން ފެށިއެވެ. މުޅި މީހާގެ ސިކުނޑި އަނެއްކާ ވެސް އަނބުރައިލީ ޔޫހާގެ ޙާލަތު ހިތަށް އައުމުންނެވެ. ކިތަންމެ ވަރަކަށް ރުޔަސް ދެން ވާނެ އެއްވެސް ކަމެއް ނެތެވެ. ތަޤުދީރުގެ ނިޔާ ބަދަލެއް ނުކުރެވޭނެއެވެ. އެއީ މަތީ ފަރާތުން ނިންމި ގޮތެވެ. ޝަހުރަށް މިއަދު އެ ޙާލަތަށް ރުހުން ނޫން، އޭނާއަށް އޮތީ އިތުރު ކޮން ގޮތެއް ހެއްޔެވެ؟\nމުޅިންް އައު ދުވަހަކަށް އިރު އެރީ ވެސް ހޮސްޕިޓަލުގެ އެ ގޮނޑީގައި ޝަހުރު އިންދައެވެ. އޭނާގެ މޫނުމަތީގައި އެއްވެސް ތާޒާ ކަމެއް ނެތެވެ. ލޯ ކައިރީގައި ވަނީ ކަރުނަ ހިކިފައެވެ. އެއްވެސް ވަރަކަށް އުފަލެއް މިއިން އެއްވެސް ދުވަހަކު ޝަހުރަށް ލިބިފައިވާހެން އޭނާއަށް ބަލާފައި ހީވެސް ނުވެއެވެ. ޝަހުރުގެ ދާދި ގާތުގައި އެވަގުތު އިން ޔާސިރުގެ ޙާލަކީ ވެސް ހަމަ އެއީ އެވެ. ބައްޕަ އަކަށް އަޅާ ވޭނާއި ހިތާމައަކީ މީހަކަށް ދުލުން ކިޔައިދެވެން ކުޅަދާނަ ވާނެ އިޙްސާސެއް ނޫން ކަން ކަށަވަރެވެ.\n"އަހަރެން ވަރަށް ވިސްނައިފިން. މީ އަހަރެމެން ދެމީހުން އެންމެ ހިތްވަރު ކުރަންވީ ވަގުތު." ޔާސިރު ގޮސް އިށީންނީ ޝަހުރާ ޖެހިގެން އިން ގޮނޑީގައެވެ. އަދި މަޑުމަޑުން ހިފައިލީ ޝަހުރުގެ އަތުގައެވެ.\n"އަހަރެންނަށް ވިސްނެނީ މިކަން ސިއްރު ކުރަން. އެކަމު އެއީ އަހަރެމެން ވަރަށް ހިތްވަރުކޮށްގެން ވާނެ ކަމެއް." ދެންވެސް ވާހަކަ ދެއްކީ ޔާސިރެވެ. އިސްދަށަށް ޖަހައިގެން އިން ޝަހުރު ބަލައިލީ ޔާސިރުގެ މޫނަށެވެ.\n"އާނ ދަރިފުޅާ! އަހަރެމެން މިކަން ސިއްރު ކުރާނީ.. ހުސްނާ އަށް.. ރާދާއަށް ވެސް.. އަދި މުޅި ޢާއިލާއަށް. ޔޫހާއަށް ވެސް މިއިން އެއްވެސް ކަމެއް ނާންގާތި! މިކަން އެނގެއްޖިއްޔާ، ދުވަހަކުވެސް މި ޢާއިލާއަށް އުފަލެއް ނުލިބޭނެ. އަދި މި ލިބިފައިވާ ކުޑަ ހިނދުކޮޅު ކަރުނައިން ނިމިގެން ގޮސް، ހިނގައި ދާނެ." ޔާސިރު ދައްކަމުން ދިޔަ ވާހަކަތައް އެއްވެސް ވިސްނުމެއް ނެތި ޝަހުރު ދިޔައީ ޤަބޫލު ކުރަމުންނެވެ. ކަމުގެ ޙަޤީޤަތާ އެކުގައި މި ކުޑަ ވަގުތު ކޮޅުގައި ޢާއިލާއަށް އެއްވެސް އުފަލެއް ނެތް ކަން ޝަހުރަށް އެނގެއެވެ. ޔާސިރުގެ ވާހަކަތައް ޤަބޫލު ކުރިކަން އެންގުމުގެ ގޮތުން ޝަހުރު އާނއެކޭ ބުނާ ފަދަ ބީދައަކުން ބޯޖަހައިލިއެވެ. ހިތްވަރާ އެކުގައި ކުރިއަށް ދިޔުމަށް ހިތުގެ އެންމެ އަޑިން ވަރުގަދަ ޢަޒުމެއް ކަނޑައަޅަމުންނެވެ.\nލިވިޔާ ބާއްވާފައި އޮތް ހޮސްޕިޓަލުގެ ކޮޓަރީގެ ތެެރޭގައި ހާލިދާ އާއި މާހިރު ވެސް ތިއްބެވެ. އެމީހުންނާ އެކުގައި އެންމެ އުފާވެފައި ހުރީ ޔަޤީނުން ވެސް ޒަކްވާނެވެ. ޒަކްވާން ބަލާފައި ހީވަނީ އޭނާއަށް ދަރިއަކު ލިބިގެން އުޅޭހެންނެވެ. އެމޫނުމަތިން ރަމުޒު ވަމުން ދިޔަ އުފާވެރިކަމަކީ ކޮޅުނެތްކޮޅަށް ޒަކްވާނަށް ލިބިފައިވާ އުފަލެވެ. ހިތްހަމަޖެހުމެވެ. ދޭތެރެދޭތެރެއިން ނުހުރެވެން އައިސް ބޭބީ ބާއްވާފައި އޮންނަ އެނދުގެ ގާތުގައި ހުއްޓިލައިގެން ޒަކްވާން ހުންނާނެއެވެ. އިރުއިރުކޮޅާ އެ ތުއްތު ތުއްތު މަޑު ދެއަތުގައި ޒަކްވާން ފިރުމައިލާނެއެވެ. ހަމަ ލޯބި މަޑު ފުއްގަނޑެއް ކަހަލަ ތުއްތު ތުއްތު ފުރާނައެކެވެ. ދޮންދޮން ކުޑަކުޑަ މޫނަށް ބަލާ ބަލާ މީހަކު ފޫއްސެއް ނުވާނެކަން ޔަޤީންނެވެ.\n"ހަމަ ކުޑަކުޑަ ދޮންބެ މީ.." އެންމެ ފަހުން ޒަކްވާނަށް ނުހުރެވެން ބުނެވުނެވެ. އެ އަޑު ކިތަންމެ ހާވެސް ރަނގަޅަށް ލިވިޔާގެ ކަންފަތުގައި ޖެހުނެވެ. ލިވިޔާގެ ތުންފަތުން ދުވެލީ ލުއި ހިނިތުންވުމެކެވެ. ލިވިޔާ އެއްވެސް އެއްޗެއް ނުބުނެ ހަމަ އޮތީއެވެ. ނަމަވެސް ލިވިޔާގެ މަންމަގެ އަނގަ މަޑަކުން ނޯއްތެވެ.\n"ނޫނޭ! ކިތަންމެ ވައްތަރު ވިޔަސް.. ތީ ޝަހުރުގެ ދަރިއެއް ނޫން. އޭނަ އޮތީ ބައްޕަގެ ގުޅުން ކަނޑާފަ. އެހެންވީމަ ޒަކްވާން ތިހެން ނުބުނޭ!" ހާލިދާ ބުނެލިއެވެ.\n"ނޫން! އެއްވެސް މީހަކަށް ލޭގެ ގުޅުމެއް ނުކެނޑެނޭ. އެއީ ވާނެ ކަމެއް ނޫން. ޝަހުރުގެ ލޭ ހިނގާނީ. އެ ޙަޤީޤަތް ބަދަލެއް ނުކުރެވޭނެ." ޒަކްވާން އެހެން ބުނެލަމުން ބަލައިލީ އެނދުގައި އޮތް ލިވިޔާއަށެވެ. ލިވިޔާ ހިނިތުންވެލީއެވެ. ޒަކްވާން އޭނާގެ ވަގުތުތައް ލިވިޔާއާ ބޭބީއާ އެކުގައި ވޭތު ކުރަމުން ދާއިރު، ޝަހުރު އުޅެމުންދާ ޙާލަތު އެއްވެސް ވަރަކަށް ޒަކްވާނަކަށް އަންދާޒާ ވެސް ކޮށްނުލެވެއެވެ. ޒަކްވާން ޤަބޫލުކޮށްގެން ހުރީ ޝަހުރު އުޅެމުން ދާނީ އުފަލުން ގެތިފައިވާ ފުރިހަމަ ދިރިއުޅުމެއްގަ ކަމަށެވެ.\n7 ދުވަސް ވެގެން ލިވިޔާ އާއި ޝަހުރުގެ ދަރިއަށް ނަން ކިޔައިފިއެވެ. ނަމަކަށް ކީ ލިޔާން ބިން މުހައްމަދެވެ. އެ ނަމަކީ ލިވިޔާ ބޭނުން ވެގެން ކީ ނަމެކެވެ. އެއީ ލިވިޔާ ޝަހުރަށް ވެފައިވާ ވަޢުދެކެވެ. އެދެމީހުން ލޯބިން އުޅުނު ދުވަސްތަކުގައި އެމީހުން މާކުރިން ގެންދިޔައީ ދިރިއުޅުމުގެ ޕްލޭން ކުރަމުންނެވެ. އެގޮތުން ޝަހުރު ބޭނުންވީ އެމީހުންނަށް ލިބޭ ފުރަތަމަ ދަރިއަކީ ފިރިހެން ކުއްޖަކަށް ވެއްޖެ ނަމަ ލިޔާން ކިޔާށެވެ. އެކަމަށް ލިވިޔާ އެއްވެސް ދެކޮޅު ހެދުމެއް ނެތި އެއްބަސް ވިއެވެ. އެ ވަޢުދު އަދިވެސް ލިވިޔާގެ ހަނދާނުން ކައްސައެއް ނުލައެވެ. ލޯބިން ދެމީހުން ދެއްކި ހުރިހާ ވާހަކައެއް އިއްޔަ ދެއްކި ވާހަކަތަކެއް ފަދައިން ލިވިޔާގެ ހަނދާނުގައި އެބަހުއްޓެވެ. އެއީ ދުވަހަކުވެސް ލިވިޔާގެ ހިތުން ފިލައިގެން ނުދާނެ ވާހަކަތަކެކެވެ.\nލިޔާންގެ ގާތަށް ވަރަށް ގިނައިން ޖޭސްމީން އައިސް އުޅެއެވެ. އެގޮތަށް އައިސް އުޅޭއިރު، ޖޭސްމީން އާއި ޒަކްވާންގެ ގުޅުން ވެސް ދިޔައީ އިތުރު ވަމުންނެވެ. ނަމަވެސް ޖޭސްމީންގެ ހިތުގައި އަބަދުވެސް ޒަކްވާނަށް ލޯބި އޮތަސް، އެ އިޙްސާސެއް ކުޑަކޮށް ވެސް ޒަކްވާންގެ ހިތުގައެއް ނުހުރެއެވެ. ލިވިޔާގެ އެދުމަށް ޒަކްވާން އެ ގުޅުން ކުރިއަށް ގެންދަނީ އޭ ވެސް ބުނެވިދާނެއެވެ. ލިޔާން ލިބުނު ފަހުން، ޒަކްވާން މުޅީންހެން އުޅެނީ ލިވިޔާގެ ގޭގައެވެ. ބައެއް ރޭރޭ ނިދަނީ ވެސް އެގޭގައެވެ. ލިޔާން ދެކެ ޒަކްވާން ވަނީ އާދަޔާ ޚިލާފު ލޯތްބެކެވެ. ޒަކްވާންގެ ހަރަކާތްތަކުން ލިވިޔާއަށް އުފާވެރިކަން ގެނުވައެވެ. ލިޔާނަށް ބައްޕައެއް ނެތްކަމުގެ އިޙްސާސް ޒަކްވާން ނުކޮށްދޭނެ ކަމުގެ ޔަޤީންކަން އޭނާގެ ހަރަކާތްތަކުން ލިވިޔާއަށް ދިޔައީ ލިބެމުންނެވެ.\nޝަހުރާއި ޔާސިރު ތައްޔާރު ވަމުން ދިޔައީ އެނބުރި ރާއްޖެ ދިޔުމަށެވެ. ޔޫހާ ގޮވައިގެންނެވެ. ރާއްޖޭގައި ތިބި ދެފަރާތުގެ ޢާޢިލާއަށް ބޮޑެތި އޮޅުވާލުން ތަކެއް އޮޅުވައިލުމަށްފަހުގައެވެ. ޔޫހާގެ ޙާލަތުގެ ޙަޤީޤަތް ޔޫހާއަށް ވެސް އެދެމީހުން އޮޅުވައިލީއެވެ. ދޮގު ހެދީއެވެ. އެއީ އެތައް ސަބަބު ތަކަށް ޓަކައެވެ. ހުރިހާ ޙަޤީޤަތެއް، ހުރިހާ ސިއްރެއް އިންޑިއާގައި ވަޅުލުމަށްފަހު، އެޤައުމުން ނައްޓައިލަން އެމީހުން މިވަގުތު ތިބީ އިންޑިއާގެ ޓިރްވަންޑުރަމް އިންޓަރނޭޝަލް އެއާރޕޯޓުގައެވެ.\n"އިރާދަކުރެއްވީތީ ހުރިހާ ކަމެއް ވެސް މިއޮތީ ރަނގަޅުވެފަ.." ޔާސިރު ފިރުމައިލީ ޔޫހާގެ ކޮނޑުގައެވެ. އަދި ހިނިތުންވެލީ ގަދަކަމުންނެވެ. ޔޫހާ ހީނލަމުން ބަލައިލީ ޝަހުރަށެވެ. އެވަގުތަކީ ޝަހުރަށް ކެތްނުވެގެން އޭނާގެ ލޮލުން ކަރުނަ ފައިބައިގަތް ވަގުތެވެ. ޔޫހާގެ ދެލޯ ބޮޑުވިއެވެ. ހައިރާން ވިއެވެ. ޝަހުރުގެ ލޮލުން ފޭބި ކަރުނަތަކަށް ޔޫހާ ބަލައިލީ ޝައްކުގެ ނަޒަރަކުންނެވެ. (ނުނިމޭ)


Hdh atholhugai baahvaa enme agubodu futboalha mubaaraai, neykurandhoo dekagan kap fashaifi\nހދ އަތޮޅުގައި ބާއްވާ އެންމެ އަގުބޮޑު ފުޓްބޯޅަ މުބާރާތް، ނޭކުރަންދޫ ޑެކަގަން ކަޕް އިއްޔެ ފަށައިފި އެވެ.\nބައިލައްކަ ރުފިޔާއަށް ވުރެ އަގުބޮޑު މިމުބާރާތްތަކީ އެރަށުގެ އަމިއްލަ ޖަމިއްޔާއެއްކަމަށްވާ ޑެކަގަން ސްޕޯޓްސް ކުލަބުން ބާއްވަމުން އަންނަ އަގުބޮޑު މުބާރާތެކެވެ. މިމުބާރާތުގައި މިއަހަރު 8 ޓީމެއް ބައިވެރިވެފައިވެ އެވެ. އެ ޓީމްތަކަކީ ކުޅުދުއްފުށީ ހިރަފުސް، ކުމުންދޫ، ކުރިނބީ އެވެ. ނޭކުރަންދޫން ފަސް ޓީމެއް ނެރެ އެވެ. އެއީ އެކްސް ޒީރޯ، މާޒިން، ޓީމް ރުއްގަނޑު، ކުލަބު ސިވިކް އަދި ސެނޮން އެވެ.\nމުބާރާތް ޝަރަފްވެރިކޮށްދެއްވާ ކުޅުންތެރިންނާ ސަލާމްކޮށްދެއްވީ މިމުބާރާތުގެ ދެ ސްޕޮންސަރުންކަމަށްވާ ނާސާ ލިންކް ޕްރައިވެޓް ލިމިޓެޑް މެނޭޖިންގ ޑިރެކްޓަރު އަލީ އަބުދުލްރަހްމާނު އާއި ޑައިރެކްޓް ލޮގިސްޓިކްގެ މެނޭޖިންގ ޑިރެކްޓަރު މުުހައްމަދު ރާއީ އެވެ.\nމުބާރާތުގެ ފެށުމުގެ ގޮތުން އިއްޔެ ކުޅުނު މެޗުގައި ބައްދަލުކޮށްފައިވަނީ މިދިޔަ އަހަރުގެ ޗެމްޕިއަން ހިރަފުސް އާއި ކުލަބު ސިވިކް އެވެ. މިމެޗު 5-3 ލަނޑުގެ ތަފާތަކުން މެޗު ކާމިޔާބުކުރީ ކުލަބު ސިވިކް އެވެ.\nފުރަތަމަ ގޯލް ޖެހުނީ މެޗުގެ 12 ވަނަ މިނެޓްގައި ހިރަފުހުގެ ކުޅުންތެރިޔަކު ފައިގައި ޖެހިފައި ބައިކޮޅަށް ވަތް ގޯލައާއެކު އެވެ. ކުލަބު ސިވިކްއަށް ގޯލުތައް ކާމިޔާބުކޮށްދީފައިވަނީ އަހުމަދު ހުމެއިދު އާއި އާޔަތުﷲ އިބުރާހިމް، ހުސެއިން ޝަރީފް، އަބުދުﷲ ޖުނެއިދު އެވެ. ހިރަފުހަށް ދެ ގޯލް ޖަހާދީފައިވަނީ ފަތުހުﷲ އެވެ. އަދި ހިރަފުހަށް ލިބުނު ފެނަލްޓީއަކުން ފަރުހަތު ވަނީ ގޯލެއް ކާމިޔާބުކޮށްދީފަ އެވެ.\nޑެކަގަން ކަޕްގައި އިއްޔެ ބައްދަލުކުރި މެޗުގެ ތެރެއިން–ފޮޓޯ: އައިވެލް\n7 ރީނދޫ ކާޑު ފެނިގެންދިޔަ މިމެޗުގައި ކުލަބު ސިވްކް5ކާޑު ދައްކާފައިވެ އެވެ. މިމެޗުގެ މޮޅު ކުޅުންތެރިޔާގެ މަގާމު ލިބިފައިވަނީ ކުލަބު ސިވިކްގެ އަބުދުﷲ ޖުނައިދެވެ. މިމުބާރާތުގައި މިއަދު ބައްދަލުކުރާނީ އެކްސް ޒީރޯ އާއި މާޒިން އެވެ.\nމިއަހަރުގެ ޗެމްޕިއަން ޓީމަށް 35000ރ ދޭން ހަމަޖެހިފައިވާއިރު މުބާރާތުގެ ފައިނަލު މެޗު އޮންނަނީ މިމަހު 19 ވަނަ ދުވަހު ހަވީރު އެވެ.\nޑަކަގަން ސްޕޯޓްސް ކުލަބަކީ އެރަށުގެ ކުޅިވަރު ހަރަކާތްތަކާއި އިޖުތިމާއީ ގިނަ ހަރަކާތްތަކެއް ހިންގަމުންދާ ކުލަބެކެވެ.\nބިސް ބުރު ބަލިކޮށް ބުރަށް ތިންވަނަ ޑިވިޝަންގެ ޗެމްޕިއަންކަން ލިބިއްޖެ\nތިން ވަނަ ޑިވިޝަން ފުޓްބޯޅަ މުބާރާތުގެ ފައިނަލުގެ ފަހު ޖާގަ ބިސް ބުރަށް


130 Aharah Fahu Emburi Amilla Vazanah - Vaguthu\n130 އަހަރަށްފަހު އެނބުރި އަމިއްލަ ވަޒަނަށް\n8 މަސް ކުރިން ( މެއި 28, 2018 )\nއަހުމަދުގެ އަންހެން ދަރިފުޅު\nސީރިޔާގައި ހިނގަމުންދާ ދާޚިލީ ހަމަނުޖެހުންތަކުގެ ސަބަބުން އެތައް ހާސް ބަޔަކު ވަނީ އަމިއްލަ ވަޒަން ދޫކޮށް ޤައުމުތަކަށް ހިޖުރަކުރަން ޖެހިފައެވެ. ރެފިއުޖީންގެ ގޮތުގައި ސަރަޙައްދުގެ އެހެން ޤައުމުތަކަށް ދިރިއުޅުން ބަދަލުކޮށްގެން އެތައް ބަޔަކު އުޅެމުންދާއިރު، އަހްމަދުގެ އާއިލާގެ ވާހަކަ ވަރަށް ތަފާތެވެ.\nއަހުމަދު ހަޤީޤަތުގައި ނިސްބަތްވަނީ، ގްރީސްއަށް އުފަން އެޤައުމުގެ އާއިލާއަކަށެވެ. މީގެ 130 އަހަރު ކުރިން ގްރީސްގެ ހުޅަނގު އުތުރު ކްރީޓްގައި އަހުމަދު ނިސްބަތްވާ އާއިލާ އުޅެމުން އައިއިރު، 1800ގެ ފަހުކޮޅުގައި އެ ސަރަޙައްދުގެ ވެރިކަމަށް އައްޔަން ކުރެވުނު ގަވަރުނަރަކު ވަނީ ޝަހަރުގެ މުސްލިމް އާއިލާތައް އެޤައުމުން ބޭރުކޮށް ފައްސާލާފައެވެ. އޭގެތެރޭގައި އަހުމަދުގެ އާއިލާވެސް ހިމެނުނެވެ.\nއަހުމަދުގެ މާމަ އާއި ކާފަ އަދި އާއިލާގެ ބައެއް އެހެން ފަރާތްތައްވެސް އެ އިސްތިއުމާރީ ވެރިކަމުގައި ގްރީސް އިން ބޭރުކޮށްލުމުން ދިރިއުޅުން ބަދަލުކުރީ ސީރިޔާއަށެވެ. އެއަށްފަހު އޭނާގެ މައިންބަފައިން މުޅި އުމުރު ދުވަސް ހޭދަކުރީ ސީރިޔާގައެވެ. ނަމަވެސް ސީރިޔާގެ ހަމަނުޖެހުންތަކާއި ގުޅިގެން އަހުމަދާއި އޭނާގެ އާއިލާއަށް ވަނީ ރެފިއުޖީންގެ ގޮތުގައި ގްރީސްއަށް ހިޖުރަ ކުރުމުގެ ފުރުސަތު ލިބިގެން ގޮސްފައެވެ.\nގްރީސްއަށް ދެވުމާއި އެކު އޭނާ ވަނީ އޭނާގެ އާއިލާ މީގެ 130 އަހަރު ކުރިން ދިރިއުޅެމުންދިޔަ ސަރަޙައްދު ހޯދާފައެވެ. އޭނާގެ އާއިލާ ދިރިއުޅެމުން ދިޔަ ތަނުގައި މިހާރު ރެސްޓޯރެންޓެއް ހިންގަމުންދާއިރު، އޭރު އެ ސަހަރުގައި އުޅުނީ ވަރަށް ތަފާތު ސަޤާފަތެއްގެ ތަފާތު އާދަކާދަތައް ގެންގުޅުނު ވަކި ބަހުރުވައަކުން ވާހަކަ ދައްކައި އުޅުނު ބައެކެވެ.\nއަހުމަދުގެ އާއިލާ ގްރީސް ގައި\nއަހުމަދު ބުނެފައިވާ ގޮތުގައި، ސީރިޔާގައި އެމީހުނަށް ސްކޫލުގައި ކިޔަވައިދެމުން ދިޔައީ އަރަބި ބަހުން ކަމުގައި ވީނަމަވެސް، ގޭގައި އާއިލާގެ މެމްބަރުން ވާހަކަ ދައްކައި އުޅުނީ ކްރީޓްގެ ގަދީމީ ސަޤާފަތާއި އެގޮތަށް އެ ބަހުރުވައިން ކަމަށެވެ. އެހެންކަމުން، މިއަދު ގްރީސް އިން އެކަންކަން މާޒީވެ ގެއްލިގެން ދިޔަނަމަވެސް އަހުމަދުގެ އާއިލާ އަދިވެސް އޮތީ އެ އާދަކާދައިގެ ތެރޭގައި ކަމަށް އޭނާ ބުނެއެވެ. މިކަން ވެގެން ގޮސްފައިވަނީ އެ ސަރަރުގައި މިހާރު ދިރިއުޅެމުންދާ މީހުނަށްވެސް ލިބުނު ވަރަށް ބޮޑު ހައިރާން ކަމަކަށެވެ.\nއަހުމަދާއި އޭނާގެ ހަތަރު ދަރިން އަދި އަނބިމީހާ ގްރީސްގައި މިހާރު ދިރިއުޅެމުންދާއިރު، އޭނާ ބުނެފައިވަނީ 130 އަހަރަށްފަހު އަމިއްލަ ވަޒަނަށް އެނބުރި އާދެވުނީތީ އުފަލުން ހުރި ކަމަށެވެ. އަދި އޭނާއަކީ އަސްލު އެ ސަރަޙައްދަށް ނިސްބަތްވީ މީހެއްކަން އެނގުމުން ގިނަ ބައެއްގެ ސަމާލުކަން އެކަމަށް ލިބި އަޅާލުލާއި އޯގާތެރިކަން ލިބެމުންދާ ކަމަށް އޭނާ ބުނެއެވެ.\nނަމަވެސް ކުރީގެ ހުރިހައި ކަމެއް ބަދަލުވެފައިވާ ކަމަށާއި، މައިންބަފައިންގެ ފަރާތުން ކްރީޓް އާއި ބެހޭގޮތުން ލިބިފައިވި މަޢުލޫމާތުތަކާއި މިއަދު ފެންނާން ހުރި ހުރުމާއި ވަރަށް ބޮޑަށް ތަފާތު ވެފައިވާ ކަމަށް އޭނާ ބުންޏެވެ. އަހުމަދު ބޭނުންވަނީ އެ ސަޤާފަތާއި ބަހުރުވަ އަލުން އާލާކުރާން ކަމުގައިވާއިރު، އެކަމަށް ގިނަ ބަޔަކު ޝަޢުގުވެރިވާކަމަށް ވެސް އޭނާ ބުނެއެވެ.\nއަހުމަދާއި އޭނާގެ އާއިލާއަކީ ސީރިޔާއިން ފިލައިގެން ގްރީސްއަށް ދަތުރުކުރަމުން ދަނިކޮށް ކަނޑުވި ޑިންގީއެއްގައި ތިބި ބައެކެވެ. އެހެން ނަމަވެސް ނަސީބު ނިޔާކުރި ގޮތުން އެ ހާދިސާގައި ޑިންގީން ދަތުރުކުރި އެއްވެސް މީހަކަށް އަނިޔާއެއް ނުލިބި ސަލާމަތްވީއެވެ. އެ ހާދިސާއަށްފަހު އެމީހުނަށް ގްރީސް އިން ހޫނު މަރުޙަބާއެއް ކިޔައި އެޤައުމުން ވަނީ އޯގާތެރި މެހެމާންދާރީއެއް އަދާކޮށްފައެވެ.\nމެއި 28, 2018 - 18:05\nއަލްޙަމްދު ލިﷲ ޝުކުރު. އެހެން މުސްލިމުންނަށްވެސް މިފަދަ ނިޢުމަތް ދެއްވާންދޭވެ.\nބަނޑަށް ޖެހި، ގޮތް ހުސްވުމުން ސީރިޔާގެ ރެފިއުޖީއަކު ތިން ދަރިންނާއެކު އަލިފާނަށް ފުންމާލައިފި\n1 ހަފްތާ ކުރިން 5\nސީރިޔާ ސަރުކާރުގެ އިސްވެރިއަކު ހައްޔަރުކުރަން އަމުރު ނެރެފި\nސުންނާފަތިވެފައިވާ ސީރިޔާގެ މެދުގައި މި މީހާ ހިންގަނީ ބުޅާ ކްލިނިކެއް


ބާޒާރުގައި ތެލުގެ އަގު ދަށްކުރުމަށް އެމެރިކާއާއި ބައެއް ޤައުމުތަކުން ރިޒާވްތަކުން ތެޔޮ ބޭރުކުރަނީ ބާޒާރުގައި ތެލުގެ އަގު ދަށްކުރުމަށް އެމެރިކާއާއި ބައެއް ޤައުމުތަކުން ރިޒާވްތަކުން ތެޔޮ ބޭރުކުރަނީ\nބާޒާރުގައި ތެލުގެ އަގު ދަށްކުރުމަށް އެމެރިކާއާއި ބައެއް ޤައުމުތަކުން ރިޒާވްތަކުން ތެޔޮ ބޭރުކުރަނީ\nއެމެރިކާގެ ސާފު ނުކުރާ ތެޔޮ ރައްކާކުރާ ސަރަހައްދެއް / ފޮޓޯ: ބިޒްނަސް އިންޑަސްޓްރީ ކަނެކްޝަން މެގަޒިން\nދުނިޔޭގެ ބާޒާރުގައި ތެލުގެ އަގު ދަށް ކުރުމަށް އެމެރިކާއާއި ގުޅިގެން ބައެއް ޤައުމުތަކުގެ ރިޒާވްތަކުން ސާފު ނުކުރާ ތެޔޮ ބޭރުކުރަން ނިންމައިފިއެވެ.\nއެމެރިކާއާއި ގުޅިގެން މިކަން ކުރުމަށް ނިންމާފައިވަނީ، އިންޑިއާ، ޗައިނާ، ޖަޕާން، ދެކުނު ކޮރެއާ އަދި އިނގިރޭސިވިލާތުންނެވެ. މިއީ ދުނިޔޭގެ ބާޒާރުގައި ތެލުގެ އަގު އުފުލި އަދި އޯޕެކް ޤައުމުތަކުން ތެޔޮ އުފައްދާ މިންވަރު މަތިކޮށްފައިނުވާތީ ނިންމި ނިންމުމެކެވެ. އެމެރިކާއިން މިހާތަނަށް ދިޔައީ އޯޕެކް ޤައުމުތަކުގެ ތެލުގެ އުފެއްދުންތެރިކަން މަތި ކުރުމަށް ގޮވާލަމުންނެވެ. ނަމަވެސް އޯޕެކް ޤައުމުތަކުގެ އުފެއްދުންތެރިކަން މަތި ނުކުރެވެއެވެ. އަދި އެމެރިކާގެ އެދުމަށް އެ ޤައުމުތަކުން ދިނީ ބީރު ކަންފަތެކެވެ.\nއެމެރިކާގައި ތެލުގެ އަގު ބޮޑުތަނުން އުފުލިފައިވާއިރު އެމެރިކާގެ ރައީސް ޖޯ ބައިޑަން، މިވަނީ އެމެރިކާއިން 50 މިލިއަން ފީފާ ތެޔޮ ދޫކުރާނެ ކަމަށް ބުނެފައެވެ. މިއީ އެމެރިކާއަށް ދެ ދުވާހައި ބަޔަށް ބޭނުންވާ ވަރަށް ތެލެވެ. އިންޑިއާއިން5މިލިއަން ފީފާ ތެޔޮ ދޫކުރާނެ ކަމަށް ބުނެފައިވާއިރު، އިނގިރޭސިވިލާތުން ބުނެފައިވަނީ އެޤައުމުގެ އަމިއްލަފަރާތްތަކުގެ ރިޒާވުން 1.5 މިލިއަން ފީފާ ތެޔޮ ދޫކުރާނެ ކަމަށެވެ. ޖަޕާނުން މި އެއްބަސްވުމުގެ ދަށުން ދޫކުރާނީ 4.2 މިލިއަން ފީފާގެ ސާފު ނުކުރާ ތެލެވެ. މިއީ އެ ޤައުމަށް ގާތްގަނޑަކަށް ދެދުވަހަށް ބޭނުންވާ ވަރަށް ތެލެވެ. ނަމަވެސް މި އެއްބަސްވުމުގެ ދަށުން ދެކުނު ކޮރެއާއިން ދޫކުރާ ވަރު އިތުރު މަޝްވަރާތަކަށް ފަހު ހާމަ ކުރާނެ ކަމަށް އެޤައުމުން ބުނެއެވެ. އަދި ޗައިނާއިންވެސް ދޫކުރާނެ ވަރު ހާމަކޮށްފައިނުވެއެވެ.\nޖަޕާނުގެ ސާފު ނުކުރާ ތެޔޮ ރައްކާކުރާ ސަރަހައްދެއް / ފޮޓޯ: ރޮއިޓާސް\nމިއަހަރު ފެށުނީއްސުރެ ސާފު ނުކުރާ ތެޔޮ ފީފާއެއްގެ އަގު ހުރީ 50 ޑޮލަރުން މަތީގައެވެ. މިދިޔަ ޖެނުއަރީ މަހު 54 ޑޮލަރުގައި ސާފުނުކުރާ ތެޔޮ ފީފާއެއްގެ އަގު ހުރިއިރު، އޮކްޓޯބަރު މަސް ނިންމާލީ 83 ޑޮލަރަށް އަގު އުފުލިގެންނެވެ. މިއާއެކު ތެލުގެ އަގު ބޮޑުތަނުން އުފުލި ޕެޓްރޯލުގެ އަގު މައްޗަށް ގޮސްފައިވެއެވެ. މިއީ 2020 ވަނަ އަހަރު ތެލުގެ އަގު ވެއްޓުމަށް ފަހު އެންމެ އަވަހަށް މިދިޔަ ހަތް އަހަރުގައިވެސް ތެލުގެ އަގު އަރައިގެން ފުރަތަމަ ފަހަރެވެ.\nއޯޕެކް ޤައުމުތަކުގެ އުފެއްދުންތެރިކަން މަތިކުރުމަށް މީގެ ކުރީންވެސް އެ ޤައުމުތަކުން އެއްބަސްވިއެވެ. އެގޮތުން މަހެއްގެ މައްޗަށް 400،000 ފީފާ ކޮންމެ މަހަކު އިތުރު ކުރުމަށް އެ ޤައުމުތަކުން އޯގަސްޓު މަހުން ފެށިގެން ވަނީ އެއްބަސްވެފައެވެ. ނަމަވެސް ކޯވިޑުގެ ނުރައްކާ އަދިވެސް އޮވެ، މީހުން ތެޔޮ ބޭނުން ކުރާ މިންވަރު އަނެއްކާވެސް ވެއްޓިގެން ދިއުމުގެ ފުރުސަތު އޮތް ކަމަށް އޯޕެކުން ޤަބޫލު ކުރާ ކަމަށް ރޮއިޓަރސްއިން ރިޕޯޓު ކުރެއެވެ.\nމީގެ އިތުރަށް މިއެއްބަސްވުމާއި އެއްގޮތަށް މަސައްކަތް ކުރުމަށް އޯޕެކް ޤައުމުތައް ނުކުޅެދިފައިވާއިރު އެމެރިކާއިން ދެކޭ ގޮތުގައި އޯޕެކުން އުފެއްދުންތެރިކަން އިތުރުކުރުމަށް އެއްބަސްވި މިންވަރު މާދަށެވެ. އެހެން ކަމުން ރިޒާވްތަކުގައި ހުރި ތެޔޮ ދޫކޮށްގެން ބާޒާރުގައި ތެލުގެ އަގުދަށްކުރުމަށް އެޤައުމުތަކުން މިހާރު މިވަނީ މަސައްކަތް ފަށާފައެވެ.\nޓުވިޓަރގެ އައު ސީއީއޯއަކަށް އިންޑިއާގެ ޕަރާގް އަގަރުވާލް\nއެމެޒޯން ކުންފުނީގެ ގުދަންތަކުގައި މަސައްކަތް ކުރާ މީހުން މާސްކުއަޅަން މަޖުބޫރު ނުކުރަން ނިންމައިފި\nއިންޑިއާ ރައްޔިތުން ސްޓާލިންކު ޚިދުމަތް ގަތުން ހުއްޓާލުމަށް ގޮވާލައިފި


Hazard ah aniyaa ve season nimumuge biru\nރެއާލް މެޑްރިޑްގެ ފޯވަޑް އެޑެން ހަޒާޑަށް އަނެއްކާވެސް އަނިޔާވެ ސީރިއަށް ހާލަތަކަށް ވެއްޓިއްޖެ އެވެ.\nއަނިޔާއިން ރަނގަޅުވެ އެނބުރި އައިސް މިރޭ ޗެމްޕިއަންސް ލީގްގައި ކުޅުމުގެ އުންމީދުގައި ހުރި ހަޒާޑްގެ ކަނާތު ފައިގެ ކުޑަ ހުޅަށް އިއްޔެ ވަނީ އަނިޔާ ވެފަ އެވެ. ބެލެވޭ ގޮތުގައި އެ އަނިޔާއިން ރަނގަޅުވާން އޮޕަޜޭޝަން ކުރަން ޖެހޭނެ އެވެ. އެ އޮޕަރޭޝަން ކުރާނަމަ މި ސީޒަންގައި އޭނާއަށް ދެން ނުކުޅެވޭނެ އެވެ. އަދި ކުރިއަށް އޮތް ޔޫރޯ ފުޓްބޯޅަ މުބާރާތުގައި ވެސް ނުކުޅެވޭނެ އެވެ.\nމޫނު މަތީގެ އަގުގެ ގޮތުގައި ޗެލްސީއަށް 105 މިލިއަން ޔޫރޯ ދިނުމަށް ފަހު ރެއާލް އިން 2019 ގައި ގެނައި ބެލްޖިއަމްގެ ފޯވަޑްގެ ފަރާތުން އެ ކުލަބަށް އެކަށީގެންވާ ބޭނުމެއް މިހާތަނަށް ހިފިފައެއް ނުވެ އެވެ. އޭނާގެ މާ ބޮޑު ހިއްސާއެއް ނެތި މިދިޔަ ސިޒަންގެ ލަލީގާ ޗެމްޕިއަންކަން ރެއާލް ހޯދި ނަމަވެސް، ބޯނަސްގެ ގޮތުގައި ވެސް ޗެލްސީއަށް އިތުރު 20 މިލިއަން ޔޫރޯ ރެއާލްއަށް ދޭން ޖެހުނެވެ.\nޗެމްޕިއަންސް ލީގްގެ ދެވަނަ ބުރުގެ ދެ ވަނަ ލެގް މެޗުގައި، މިރޭ ރެއާލް ނުކުންނާނީ އެޓަލާންޓާ އާ ދެކޮޅަށެވެ. މެޗުގެ ކުރިން ވާހަކަ ދައްކަމުން ރެއާލްގެ ކޯޗް ޒައިނުއްދީން ޒިދާން ބުނީ ހަޒާޑަށް ކުރިމަތި ވަމުންދާ ކަންތައްތަކަކީ މީގެ ކުރިން އޭނާއަށް ކުރިމަތި ނުވާ އުނދަގޫ ހާލަތެއް ކަމަށެވެ.\n"އަހަރެންގެ އަތަކު ނެތް އެކަން އިތުރަށް ތަފްސީލު ކޮށްދޭނެ ގޮތެއް އަހަރެމެން އެންމެން މަސައްކަތް މި ކުރަނީ [އެ ހާލަތުން އަރައި ގަތުމަށް] އޭނާ އަށް އެހީތެރި ވެވޭތޯ." ޒިދާން ބުންޏެވެ.\nމެޑްރިޑްގައި ހަޒާޑަށް ނިމުމެއްނެތް އަނިޔާ


Broadcasting Commission ah Mariyam Waheeda aai Anaa | Mihaaru\nބްރޯޑްކާސްޓިން ކޮމިޝަނަށް ކުރިމަތިލެއްވި އަނާ (ކ) އަދި މަރިޔަމް ވަހީދާ.\nބްރޯޑްކާސްޓިން ކޮމިޝަނަށް މަރިޔަމް ވަހީދާ އާއި އަނާއާ އެކު ހަ ބޭފުޅަކު\n12 ނޮވެމްބަރ 2019 - 10:10 19 comments\nމޯލްޑިވްސް ބްރޯޑްކާސްޓިން ކޮމިޝަން (ބްރޯޑްކޮމް) ގެ ހުސްވެފައިވާ ދެ މަގާމަށް، ޓީވީއެމްގައި ކުރިން މަސައްކަތް ކުރެއްވި މަރިޔަމް ވަހީދާއި އާއި ވީޓީވީގެ ޕްރެޒެންޓަރު އަދި ނޫސްވެރިޔާ އައިމިނަތު އަމީނާ (އަނާ) އާ އެކު ހަ ބޭފުޅަކު ކުރިމަތިލައްވައިފި އެވެ.\nބްރޯޑްކޮމްގެ ދެ މަގާމެއް ހުސްވީ އެ ކޮމިޝަންގެ ރައީސް ކަމުގެ މަގާމުގައި ހުންނެވި މުހައްމަދު ޝަހީބު އިސްތިއުފާ ދެއްވައި އަދި އެ ކޮމިޝަންގެ ނައިބު ރައީސްގެ މަގާމުގައި ހުންނެވި ފާތުމަތު ޒައިނާ ވަކިކުރަން ރައްޔިތުންގެ މަޖިލިހުން މިދިޔަ މަހު ފާސް ކުރުމުންނެވެ.\nޝަހީބްގެ ބަދަލުގައި އެ ކޮމިޝަންގެ މެމްބަރު ކަމަށް ކުރިމަތިލުމުގެ ފުރުސަތު ހުޅުވާލުމުން ހަތަރު ބޭފުޅަކު ކުރިމަތިލެއްވި އެވެ. ރައީސް އިބްރާހިމް މުހައްމަދު ސޯލިހް، މަޖިލިހަށް ފޮނުއްވި ސިޓީފުޅުގައިވާ ގޮތުން ލިސްޓްގެ އެންމެ ކުރީގައި އޮތީ މަރިޔަމް ވަހީދާގެ ނަމެވެ.\nބްރޯޑްކޮމް އަށް ކުރިމަތިލެއްވި ބޭފުޅުން\n- މަރިޔަމް ވަހީދާ، ގ. ހިލްމަން\n- އައިމިނަތު އަމީނާ، ހަނދުވަރީގެ ލ. ކުނަހަންދޫ\n- އިމްރާނާ ބިންތު އަބްދުﷲ، މ. ކަރޭޖް\n- ދިޔާނާ ތޯހިރު، ސެވަންސްޓަ، ސ. ހިތާދޫ\nމި ހަތަރު ބޭފުޅުންގެ ތެރެއިން މަރިޔަމް ވަހީދާ ވަނީ މީޑިއާގެ ދާއިރާގައި 20 އަހަރަށް ވުރެ ގިނަ ދުވަސް ހޭދަކުރައްވައިފަ އެވެ. ނޫސްވެރިކަމުގެ ދާއިރާގައި 10 އަހަރަށް ވުރެ ގިނަ ދުވަސް ހޭދަކުރައްވާފައިވާ އަނާ ވަނީ ނޫސްވެރިކަމުން މާސްޓާސް ޑިގްރީ ހާސިލްކޮށް އަދި ނޫސްވެރިކަމުގެ އިނާމް ދެ އަހަރަކު ހާސިލްކުރައްވައިފަ އެވެ.\nރާއްޖޭގައި ހުންނަ ސްވިޑެންގެ އޮނަރަރީ ކޮންސުލްގެ މަގާމުގައި ވެސް ހުންނެވި މަރިޔަމް ވަހީދާ އަކީ ޕަބްލިކް ސާވިސް މީޑިއާ (ޕީއެސްއެމް) ބޯޑުގެ ވެސް މެމްބަރެކެވެ. މަރިޔަމް ވަހީދާ ޓީވީއެމްގައި ގިނަ އަހަރުތަކެއް ވަންދެން ޚަބަރާއި ޕްރޮގްރާމުތައް ހުށަހެޅުއްވި އެވެ.\nޒައިނާގެ ބަދަލުގައި ކޮމިޝަންގެ މެމްބަރު ކަމަށް ކުރިމަތިލުމުގެ ފުރުސަތު ހުޅުވާލި އިރު، އިމްރާނާ ބިންތު އަބްދުﷲ އާ އެކު، އިތުރު ދެ ބޭފުޅަކު ވެސް ކުރިމަތިލެއްވި އެވެ. ރައީސް އިސްކަން ދެއްވި ތަރުތީބުން ނަމަ، ލިސްޓުގެ ކުރީގައި އޮތީ އިމްރާނާ އެވެ.\nކޮމިޝަނަށް ދެން ކުރިމަތިލެއްވި ބޭފުޅުން:\n- ހަސަން އިރުފާނު، މއ. ބޮޑުމަގުގެ\n- ޑރ. އިބްރާހިމް ޝިޔާމް މ. ކަފިޔަވިލު\nބްރޯޑްކާސްޓިން ކޮމިޝަނަށް ކުރިމަތިލެއްވި ބޭފުޅުންގެ ނަންތައް ދިރާސާ ކުރަން މަޖިލިހުގެ މިނިވަން މުއައްސަސާތަކުގެ ކޮމިޓީ އަށް ވަނީ ފޮނުވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މަޖިލީހުގެ މެމްބަރުން މިނިވަން މުއައްސަސާތަކުގެ ކޮމިޓީ މަރިޔަމް ވަހީދާ


Raudha ge maru fas vana faharah thahugeegu kuranee | Mihaaru\nދިވެހި މޮޑެލް ރައުދާ.-- ފޭސްބުކް ފޮޓޯ: ސޮއްޓި\n09 ޖެނުއަރީ 2018 - 13:31\nބަންގްލަދޭޝްގެ ނޫހެއް ކަމަށްވާ ޑެއިލީސްޓާއިން ރިޕޯޓުކޮށްފައިވާ ގޮތުގައި ރައުދާގެ މަރުގެ މައްސަލަ އެ ގައުމުގެ ފުލުހުން ފަސް ވަނަ ފަހަރަށް ބަލަން ފެށީ ކޯޓު އަމުރެއްގެ ދަށުން ކަމަށެވެ.\nއެ ގައުމުގެ ޕޮލިސް ބިއުރޯ އޮފް އިންވެސްޓިގޭޝަން (ޕީބީއައީ) އިން މި މައްސަލަ ތަހުގީގު ކުރަން ފެށީ ރައުދާ މަރުވީ އަމިއްލައަށް ކަމަށާއި އޭނާ އެކަންތައް ކުރީ ލޯބިވެރިޔާއާ ޖެހުނު މައްސަލަތަކަކާ ގުޅިގެން ކަމަށް ކަނޑައަޅައި ބަންގްލަދޭޝް ފުލުހުން މައްސަލަ ނިންމާފައިވަނިކޮށެވެ.\nRaudha maruvee loabiveriyaa aa massala jehigen amilla ah: Police\nފުލުހުންގެ ތަހުގީގީ ނަތީޖާތަކާމެދު ރައުދާގެ ބައްޕަ މުހައްމަދު އާތިފް ދެކޮޅު ހަދަ އެވެ. އަދި އޭނާ ވަނީ ފުލުހުންގެ ތަހުގީގަށް އިތުބާރު ނުކުރެވޭ ކަމަށާއި ފުލުހުންގެ ހުށަހެޅުން ކޯޓުން ބަލައިނުގަތުމަށް އެދިފައެވެ.\nފުލުހުން ބުނެފައިވަނީ ރައުދާ ދަންޖެހިގެން މަރުވީ ކަމަށް އޮޓޮޕްސީ ރިޕޯޓުން ދައްކާއިރު ރައުދާގެ ފޯނާއި ލެޕްޓޮޕުން އަދި އެހެން ގޮތްގޮތުން ލިބުނު މައުލޫމާތާ ހާދިސާ ހިނގައިދިޔަ ގޮތާ ދިމާވާ ކަމަށެވެ. ފުލުހުން ބުނީ ރައުދާ މަރުވީ އޭނާ ލޯބީގެ ގޮތުން ގުޅިގެން އުޅުނު ދިވެއްސަކާ ޖެހުނު މައްސަލައެއްގައި ކަމަށެވެ. ރައުދާގެ ލޯބިވެރިޔާ އަކީ އިނގިރޭސި ވިލާތުގައި ކިޔަވަން ހުންނަ މީހެއް ކަމަށް ވެސް ރިޕޯޓްގައި ބުނެފައިވެ އެވެ. ވިލު ނޫކުލައިގެ ކަޅީގެ ސަބަބުން މަޝްހޫރުވެގެން ދިޔަ ރައުދާގެ މަރުގެ މައްސަލައާ ގުޅޭގޮތުން އޮސްޓްރޭލިއާގެ ޓީވީ ޗެނަލަކުން ވަނީ ޑޮކިއުމެންޓްރީއެއް ހަދާފަ އެވެ. ރައުދާގެ މަރުގައި ޝައްކުތަކެއް ހުރި ކަމަށް އެ ޑޮކިއުމަންޓްރީގައި ބުނެފައިވެ އެވެ.\nކުށްކުރުން ފުލުހުން މީހުން މެރުން ބަންގްލަދޭޝް މަރު ރައުދާ އާތިފް ރާއްޖެ-ބަންގްލަދޭޝް\n8 ކޮމެންޓް, 43 ރިއެކްޝަންސް\nއީމާންތެރިކަން ކުޑަވީމާ މިކަހަލަ ކަންކަން ހިނގައިފާނެކަމަށް ގަބޫލުކުރެވެން އެބައޮތް. އެކަމަކު ކަންވީގޮތް މޮޅަށް ދެނެވޮޑިގެންވާނީ ﷲ ތަޢާލާ. އަހަރުމެން ދިރިތިބިންނަށް އޮތްކަމަކީ މަރުހޫމާއަށް ސުވަރުގޭޣެ ދާއިމީ ނިއުމަތް ލެއްވުން އެދި ދުވާކޮށް، ފާފަފުއްސެވުމަށް އެދުން. ލޯބީގެ ކަމެއްގައި އެވަރުގެ ޑިސިޝަނެއް ނަގާފާނެކަމަށް ގާތްތިމާގެ މީހުން ގަބޫލު ނުކޮށްފާނެ. އެހެންނަމަވެސް ނަމާދާއި ދީނީ ކަންކަމާ ދުރުވީމާ އެހެންމީހަކަށް ހިލަމެއްވެސް ނުވެ "ޑިޕްރެޝަން" ގެ ތެރެއިން މިފަދަ ކަމެއް ހިނގުމަކީވެސް ވެދާނެކަމެއް. އެއްބަޔަކު ލައްޗާ ތިތަހުގީގު ކިތަންމެވަރަކަށް ކުރިޔަށް ގެންދިޔަޔަސް އެއް ނަތީޖާއެއް ނުކުންނާނީ. ރައުދާގެ އެބުނާ ލޯބިވެރިޔަކު ހޯދާ އޭނާއާވެސް ސުވާލު ކުރަންވީނުން. ނޫނީ، ދީނީ ހައްދުފަހަނަ އަޅާފައިވާ ބަޔެއްގެ ކަމެއްތޯ ބެލުމަށްވެސް އެ ޔުނިވަރސިޓީގައި އަތްފުނާ އަޅަންވީނުން.\nހަނދާން އެބަހުރިތޯ މާފަންކު ކޮޅު 50 ހުނަމަތީގެ އަންހެނަކު ދަންޖެހުނު ހަނދާން ؟؟ އެއީ5ވަގުތު ނަމާދުބަރާބަރަށް ގާއިމްކޮށް އުޅުއްވި ކަމަނާއެއް އެހެން އުޅެމުން ދަނިކޮށް އެއްދުވަހު ހަވީރު އަސުރުނަމާދުކުރަން ކޮޓަރިއަށް ވަދެ ލަސްވެގެން ޙަބަރެއް ނުވެގެން ބެލިއިރު ހުރީ ނަމާދު ދޮޅިއަޅައިގެން ފަންކާގައި އެލި ދަންޖްހިފައި . އަދި މީގެ އަހަރެއްހާ ދުވަހުކުރިން ދަންޖެހުނު 40 ހަކަށް އަހަރުގެ މީހަކީ ގަވާއިދުން ކޮންމެދުވަހަކު ޔާސިންވެސް ކިޔަވާ ނަމާދުކޮށް އުޅުނު މީހެއް ، އެހެންވީމައި އަޅުގަނޑަށް މީގައި ދަންނަވާކަށް ނޭންގޭ މިވާގޮތެއް، އަޅެ ތިޔަބޭފުޅާ ނިކަން ވިދާޅުވެދީބަލަ ،\nކެންސަރު، ހަކުރު ބަލި، ހިތުގެ ބަލި، މިއީވެސް ނަމާދު ނުކުރާ މީހުންނަށް އެކަނި ޖެހޭ އެއްޗެއްސެއް ނޫން. ޕްރެޝަނަކީވެސް ބައްޔެއް. އަޅުކަން ކުރިޔަސް އަދި ނުކުރިޔަސް ޖެހޭ ކަންކަން.\nހާމިދު ދާއީ ތިޔަކަހަލަ ކޮމެންޓެއް ލިޔާނީ އީމާންތެރިކަން ކުޑަވީމައި.\nމަރްހޫމާއަށް އުނދަގޫނުކޮށް ކެއްތެރިކަމާ ސަވާބަށް ދުވާކުރުން މާރަނގަޅުވާނެ، މޫނު ބަލަން ދާއިރުގައިވެސް އަޑުގަދަކޮށް ހިތާމަނުކުރަން އޮންނީ މަރުވި ފަރާތައް އޭގެން އިތުރަށްލިބޭ ވޭން ކުޑަކުރުމަށް ދެއްތޯ؟\n100 ފަހަރު ކުރިޔަސް އެއްބަޔަލު ކުރަންޏާ އެއް ނަތީޖާއެއް ނުކުންނާނި.. ތިޔަކަން ހުއްޓާލާ.. ލެޓް ހަރ ރެސްޓް އިން ޕީސް\nކޮންއެއްޗެއްހޯދަން. މަރުނުވާކަމަށް ހަދަންތަ؟\nމިއީ ދެން މިހާރު ކުޅޭ ކުޅިވަރަކަށް ވެއްޖެ


Riyaz Ge Mahccha Saabithu Nuvi Mahssalaige Isthiunaaf Adu Ehumeh Maadhamaa - Vaguthu\nރިޔާޒުގެ މައްޗަށް ސާބިތު ނުވި މައްސަލައިގެ އިސްތިއުނާފު އަޑުއެހުމެއް މާދަމާ ބާއްވަނީ\nޖުމްހޫރީ ޕާޓީގެ ޑެޕިއުޓީ ލީޑަރު އަދި ކިނބިދޫ ދާއިރާގެ މެމްބަރު އަބްދުﷲ ރިޔާޒުގެ މައްޗަށް ކުށް ސާބިތު ނުވާ ކަމަށް ކްރިމިނަލް ކޯޓުން ހުކުމް އިއްވި މައްސަލައިގެ އަޑުއެހުމެއް މާދަމާ ބާއްވަން ހައިކޯޓުގައި ތާވަލުކޮށްފިއެވެ.\nމާދަމާ ބޭއްވުމަށް ނިންމާފައިވަނީ ގާނޫނު ތަންފީޒު ކުރާ މުވައްޒަފެއްގެ މަސައްކަތަށް ރިޔާޒް ހުރަސް އެޅި ކަމަށް ބުނެ ކުރި ދައުވާ ސާބިތު ނުވާ ކަމަށް ހުކުމް ކުރުމުން ދައުލަތުން އިސްތިއުނާފުކޮށްފައިވާ މައްސަލައިގެ އަޑުއެހުމެކެވެ.\nމި މައްސަލައިގެ އިސްތިއުފާން އަޑުއެހުންތައް މިދިޔަ އަހަރު ފަށާފައިވާއިރު މާދަމާ ހެނދުނު ބާއްވާ އަޑުއެހުމުގައި އޮންނާނީ ރިޔާޒުގެ ފަރާތުން ޖަވާބުދާރީވުމެވެ.\nމި މައްސަލަ އިސްތިއުނާފުކޮށްފައިވާ އިރު ރިޔާޒްގެ މައްޗަށް ދައުލަތުން ވަނީ އިތުރު ދައުވާތަކެއް ވެސް އުފުލާފައެވެ. އެގޮތުން ރިޔާޒްގެ މައްޗަށް ވަނީ ރަސްމީ ހައިސިއްޔަތުން ކުރަންޖެހޭ ކަމަކަށް ނުފޫޒު ފޯރުވަން އުޅުނުކަމުގެ ދައުވާ އާއި ސަރުކާރު ވައްޓާލަން އުޅުމުގެ ތުހުމަތުގައި ޓެރަރިޒަމްގެ ދައުވާގެ އިތުރުން ގަދަކަމުން މަޖިލީހަށް ވަތް މައްސަލައިގެ ދައުވާ އުފުލާފައެވެ.\nއިސްތިއުނާފް މައްސަލައިގެ އަޑުއެހުމެއް މާދަމާ ބާއްވާއިރު މިދިޔަ މަހުން ފެށިގެން ރިޔާޒް ހުންނެވީ ޝަރީއަތް ނިމެންދެން ބަންދުކޮށްފައެވެ.


vnews - 19 aharah fahu Mahesh Bhatt enburi Directionah!\n19 އަހަރަށްފަހު މަހޭޝްބަޓް އެނބުރި ޑައިރެކްޝަނަށް!\nމަހޭޝް ބަޓް ޑައިރެކްޓް ކުރާ ސަދަކް2ގެ ލީޑް ރޯލުތަކުން ފެންނާނެ ތަރިންނާއެކު މަހޭޝް --\nނަވާރަ އަހަރު ދުވަހުގެ ދިގު މުއްދަތެއްގެ މެދުކެނޑުމަކަށް ފަހު އަލުން ފިލްމު ޑައިރެކްޓް ކުރުމުގެ ދާއިރާއަށް މަހޭޝް ބަޓް އަންނަން ނިންމައިފިއެވެ.\nޑައިރެކްޓަރުގެ ގޮނޑިއަށް މަހޭޝް ބަޓް އަންނާނީ 'ސަޑަކް 2' އާއި އެކު އެވެ. މި ފިލްމު މަހޭޝް ޑައިރެކްޓްކުރާކަން އޭނާ އިއުލާނުކޮށްފައިވާއިރު ފިލްމުގެ ލީޑް ކާސްޓުންގެ ތެރޭގައި ހިމެނެނީ އޭނާގެ ދަރިފުޅު އާއިލާ ބަޓް އާއި ސަންޖޭ ދަތް އާއި ޕޫޖާ ބަޓް އަދި އަދިތްޔާ ރޯއީ ކަޕޫރެވެ.\nހިންދީ ފިލްމު 'ސަޑަކް' އަކީ 1991 ވަނަ އަހަރު އުފެއްދި ފިލްމެކެވެ. އޭރު ސަޑަކްގައި ޕޫޖާ އާއި ސަންޖޭ ވަނީ މުހިންމު ރޯލުތަކެއް އަދާކޮށްދީފައެވެ.\nސަޑަކް އަކީ ޓެކްސީ ޑްރައިވަރެއް އޭނާގެ ލޯބިވާ އަންހެންކުއްޖާގެ ގެއަށް ހަށިވިކުމަށް އަންނަ ފިރިހެނުންގެ ކިބައިން އެ އަންހެންކުއްޖާއަށް ކުރިމަތިވަމުންއައި ޖިންސީ ގޯނާތަކުން ސަލާމަތްކޮށްދިނުމަށް ކުރާ މަސައްކަތްތަކާއި އެކަމުގެތެރޭގައި ދިމާވާ ގޮންޖެހުންތައް ދައްކުވައިދޭ ފިލްމެކެވެ. އެ ފިލްމުގައި މަހޭޝްގެ އަންހެނުން އައި އާލިއާގެ މަންމަ ސޯނީ ރަޒްދާން ކުޑަ ރޯލެއް އަދާކުރިއެވެ.\nމަހޭޝް ފިލްމީ ދާއިރާއާއި ދުރުގައި ހުރުމަށްފަހު އެނބުރި އައިސް ފުރަތަމަ ޑައިރެކްޓް ކުރަން ހަމަޖެހިފައިވާ 'ސަޑަކް 2' ރިލީޒް ކުރުމަށް ހަމަޖެހިފައިވަނީ 2020 ގައެވެ. 'ސަޑަކް 2' ރިލީޒް ކުރާނީ މަހޭޝްގެ އޭނާގެ ފުރަތަމަ ރިލީޒްކުރިތާ 29 އަހަރުފަހުންނެވެ. އަދި މިއީ އަމިއްލަ ދަރިފުޅު އާލިއާއަށް މަހޭޝް ޑައިރެކްޝަން ދޭ ފުރަތަމަ ފަހަރެވެ.\nމަހޭޝް ބުނީ 'ސަޑަކް 2' ގައި ހިމެނޭނީ ދިރިއުޅުމުގައި އުފެދޭ ލޯތްބާއި، ލޯބިވާ މީހަކު ވަކިވެދިއުމުން ވެރިވެގެންދާ އިހްސާސްތަކާއި އެ ގެއްލުންތަކުން އަރައިގަތުމަށް މަސައްކަތް ކުރާ މަންޒަރުތައް ކަމަށެވެ.\nމަހޭޝްގެ އެނބުރި އައުމާއި ގުޅޭ ގޮތުން އާލިއާ ބުނެފައިވަނީ އޭނާގެ ބައްޕަގެ 70 ވަނަ އުފަންދުވަހު ދީފައިވަނީ އޭނާ އެންމެ ބޭނުންވާ ހަދިޔާ ކަމަށާއި، އެއީ އޭނާ ދެކެމުން އައި ހުވަފެނެއް ކަމަށެވެ. އާލިއާ އިޝާރާތްކުރީ އޭނާގެ ބައްޕަގެ ފިލްމެއްގައި ފުރަތަމަ ފަހަރަށް މަސައްކަތް ކުރުމަށް ބައްޕަގެ ފަރާތުން ލިބުނު ފުރުސަތަށެވެ.\nފޫޖާ ބަޓް އަކީ 1990 ގެ އަހަރުތަކުގައި މަގްބޫލު އެކްޓަރެކެވެ. އޭނާވެސް ވަނީ ފިމްލީ ދާއިރާއާއި ދުރަށް ޖެހިފައެވެ. ކެމެރާގެ ކުރިމަތިން ޕޫޖާ ނުފެންނަތާ 20 އަހަރުވެދާނެއެވެ. ޕޫޖާވަނީ އޭނާގެ ބައްޕަ މަހޭޝް އާއި އެކު ބައެއް ފިލްމުތަކުގައި މަސައްކަތް ކޮށްފައެވެ. އޭގެ ތެރޭގައި 'ޑޭޑީ'، 'ދިލް ހޭކީ މަންތާ ނާހިން'، 'ސާރ' އަދި 'ޒަހަމް' ފަދަ ފިލްމުތައް ހިމެނެއެވެ.\nޕޫޖާ ވަނީ މަހޭޝްބަޓްގެ އެނބުރިއައުމުގެ ހަބަރު ޓްވިޓަރގައި އާންމުކޮށްފައެވެ. މަހޭޝްބަޓް ޑައިރެކްޝަންގެ ދާއިރާއާއި ދުރަށް ދިޔައީ 1999 ގައެވެ. އެންމެ ފަހުން އޭނާ ޑައިރެކްޓް ކުރީ ސަންޖޭދަތް އެކްޓް ކޮށްދީފައިވާ ފިލްމު 'ކާޓޫސް' އެވެ.\nސަންޖޭގެ އެންމެ ކާމިޔާބު ފިލްމުތަކަކީވެސް މަހޭޝްގެ ޑައިރެކްޝަންގެ ދަށުން އުފައްދާފައިވާ ބައެއް ފިލްމުތަކެވެ. އޭގެ ތެރޭގައި ސަޑަކްގެ އިތުރު 'ގުމްރާ' އަދި 'ނާމް' ފާހަގަ ކޮށްލެވެއެވެ. ސަންޖޭވެސް ވަނީ މަހޭޝްގެ އެނބުރިއައުމުގެ ހަބަރު ޓްވިޓަރގައި އާންމުކޮށްފައެވެ.


Uthama Fandiyaaru ge magaamah Muthasim ah ruhun dheefi\nމުއުތަސިމް އައްޔަން ކުރަން މަޖިލީހުން ރުހުން ދީފި\nސުޕްރީމް ކޯޓުގެ ކުރީގެ ފަނޑިޔާރު މުއުތަސިމް އަދްނާން: އުއްތަމަ ފަނޑިޔާރު ކަމަށް އައްޔަން ކުރަން ވަނީ މަޖިލީހުން ރުހުން ދީފަ\nއުއްތަމަ ފަނޑިޔާރުގެ މަގާމަށް ސުޕްރީމް ކޯޓުގެ ކުރީގެ ފަނޑިޔާރު މުއުތަސިމް އަދުނާން އައްޔަން ކުރަން ރުހުން ދިނުމަށް ރައްޔިތުންގެ މަޖިލީހުން މިއަދު ފާސްކޮށްފި އެވެ.\nސުޕްރީމް ކޯޓުގެ ބެންޗުން ހުސްވެފައިވާ އުއްތަމަ ފަނޑިޔާރުގެ މަގާމަށް މުއުތަސިމް އައްޔަން ކުރަން ރުހުން ދޭން މަޖިލީހުގެ މިއަދުގެ ޖަލްސާގައި ފާސްކުރީ 68 މެންބަރުންގެ ވޯޓުންނެވެ. މުއުތަސިމަށް ރުހުން ދިނުމާ ދެކޮޅަށް ވޯޓުގައި ބައިވެރިވެވަޑައިގެންނެވި އެއްވެސް މެންބަރަކު ވޯޓެއް ނުދެއްވަ އެވެ.\nއުއްތަމަ ފަނޑިޔާރުގެ މަގާމަށް މުއުތަސިމް އައްޔަން ކުރަން މަޖިލީހުން މިއަދު ރުހުން ދީފައި ވަނީ، ކުރިން އެ މަގާމުގައި ހުންނެވި ޑރ. އަހްމަދު އަބްދުﷲ ދީދީ އެ މަގާމުން ވަކި ކުރުމަށް ރައްޔިތުންގެ މަޖިލީހުން ފާސްކުރުމުން އެ މަގާމު ހުސްވެގެންނެވެ.\nގާނޫނު އަސާސީގައި ބުނާ ގޮތުން އުއްތަމަ ފަނޑިޔާރާއި ސުޕްރީމް ކޯޓުގެ ފަނޑިޔާރު ކަމަށް ބޭފުޅުން އައްޔަން ކުރާނީ ޖުޑިޝަލް ސާވިސް ކޮމިޝަން (ޖޭއެސްސީ) ގެ ލަފާގެ މަތިން މަޖިލީހަށް ރައީސުލްޖުމްހޫރިއްޔާ ފޮނުއްވާ ނަންފުޅުތަކަކަށް ބިނާކޮށް ރައްޔިތުންގެ މަޖިލީހުން އެ ނަމަކަށް ރުހުން ދިނުމުންނެވެ.\nއެ މަގާމަށް އައްޔަން ކުރަން ރައީސް އިބްރާހިމް މުހައްމަދު ސޯލިހް މަޖިލީހަށް ފޮނުވީ މުއުތަސިމްގެ ނަންފުޅެވެ. އެއީ އެ މަގާމަށް އޭނާ އައްޔަން ކުރުން ޖޭއެސްސީން ވެސް ލަފާ ދިނުމުންނެވެ. މަޖިލީހުގެ ޖުޑިޝަރީ ކޮމިޓީން ނަން ދިރާސާކޮށް ނިންމާފައި ވަނީ ޖޭއެސްސީން އިޖުރާއަތްތައް އަމަލުކޮށްފައިވާ ކަމަށެވެ.\nއާ އުއްތަމަ ފަނޑިޔާރަކަށް އައްޔަން ކުރާ މުއުތަސިމަކީ އެންމެ ފުރަތަމަ ސުޕްރީމް ކޯޓު އުފެއްދިއިރު އެ ކޯޓަށް އައްޔަން ކުރި ފަނޑިޔާރުންގެ ތެރެއިން ބޭފުޅެކެވެ. ނަމަވެސް މިދިޔަ މަޖިލީހުގައި ސުޕްރީމް ކޯޓުގެ ފަނޑިޔާރުންގެ ބެންޗުން ދެ މަގާމު ހުސްވާ ގޮތަށް ކޯޓުތަކާ ބެހޭ ގާނޫނަށް ބަދަލު ގެނެސްގެން އޭނާގެ މަގާމު ގެއްލުވާލި އެވެ.\nއެންމެ ފުރަތަމަ ސުޕްރީމް ކޯޓު އުފެއްދިއިރު އުއްތަމަ ފަނޑިޔާރު ކަމުގެ މަގާމުގައި ހުންނެވި ޑރ. އަހްމަދު ފާއިޒު ހުސައިންގެ މަގާމު ވެސް އޭރު ގެއްލިގެން ދިޔައީ ސުޕްރީމް ކޯޓުގެ ބެންޗުން ދެ ފަނޑިޔާރަކު މަދު ކުރާ ގޮތަށް މަޖިލީހުން ގާނޫނަށް ގެނައި ބަދަލުގެ ދަށުންނެވެ.\nއޭގެ ފަހުން އުއްތަމަ ފަނޑިޔާރުގެ މަގާމު ފުރުއްވީ އަބްދުﷲ ސައީދެވެ. އޭނާގެ މަގާމު ވެސް ގެއްލުވާލީ ފަނޑިޔާރުންގެ ގާނޫނަށް މިދިޔަ މަޖިލީހުގައި ގެނައި ބަދަލެއްގެ ދަށުންނެވެ. އެއީ ގާނޫނުގައި ފަނޑިޔާރު ކަމުގެ މަގާމު ގެއްލޭ އިޖުރާއަތަކަށް މަޖިލީހުން ގެނައި ބަދަލެކެވެ.\nއޭރު ޖަލު ބަންދުގައި ނުވަތަ ހުކުމްތަކުގައި ތިއްބެވި އިދިކޮޅު ސިޔާސީ ލީޑަރުން މިނިވަން ކުރަން މިދިޔަ އަހަރުގެ ފެބްރުއަރީ މަހު ނެރުނު އަމުރާ ގުޅިގެން ފަނޑިޔާރު އަބްދުﷲ ސައީދުގެ މައްޗަށް ޖިނާއީ ކުށެއް ސާބިތުވެ އެ ހުކުމް ސުޕްރީމް ކޯޓުން ވެސް ތާއީދުކޮށްފައިވެ އެވެ. އެއާ ހިސާބުން ފަނޑިޔާރުގެ މަގާމު ވަގުތުން ގެއްލޭ ގޮތަށް ގާނޫނަށް އޭރު ބަދަލު ގެނައީ އެވެ.\nއުއްތަމަ ފަނޑިޔާރު ކަމަށް މުއުތަސިމް އައްޔަން ކުރަން މަޖިލީހުން ރުހުން ދިންއިރު، އެންމެ ފުރަތަމަ ސުޕްރީމް ކޯޓަށް އައްޔަން ކުރެއްވި ހަތް ފަނޑިޔާރުންގެ ތެރެއިން މިހާރު ސުޕްރީމް ކޯޓުގައި ހުންނަވާ ހަމައެކަނި ފަނޑިޔާރަކަށް ވާނީ އޭނާ އެވެ. އަދި މިހާރު އަމަލު ކުރާ ގާނޫނުގެ އަސާސީގެ ދަށުން، އުއްތަމަ ފަނޑިޔާރުގެ މާގަމު ފުރުއްވާނެ ހަތަރުވަނަ ބޭފުޅާ އެވެ.\nމުއުތަސިމްގެ އިތުރުން މިހާރު ސުޕްރީމް ކޯޓުގައި ތިއްބެވީ ޑރ. އަޒްމިރަލްދާ ޒާހިރާއި ފަނޑިޔާރު އައިޝާ ސުޖޫން އާއި ފަނޑިޔާރު މަހާޒު އަލީ ޒާހިރް އެވެ. އެ ކޯޓުގައި އިތުރު ދެ ފަނޑިޔާރެއްގެ މަގާމު ހުސްކޮށް އޮތްއިރު، އެއިން އެ މަގާމަށް އައްޔަން ކުރަން މަޖިލީހަށް ފޮނުވާފައި ވަނީ، ކުރީގެ ބަންޑާރަ ނައިބު ހުސްނުއްސުއޫދުގެ ނަމެވެ.\nރައްޔިތުންގެ މަޖިލިސް ސުޕްރީމް ކޯޓް އުއްތަމަ ފަނޑިޔާރު + ޝަރުއީ ދާއިރާ ޑރ. އަހުމަދު އަބްދުﷲ ދީދީ ޝަރުއީ ދާއިރާ ރިފޯމް ކުރުން ޖޭއެސްސީ\n"ޑީޖޭއޭ އުޅެނީ ޕެރެލައިޒްކޮށް ޒިންމާއަށް ހުރަސް އަޅަން"


Chinage emme mussandhi meehakee fen kunfunyyege veri eh | Mihaaru\nމިހާރު ޗައިނާގެ އެންމެ މުއްސަނދި މީހަކީ ފެން އުފައްދާ ކުންފުންޏެއްގެ ވެރިއެއް\n25 ސެޕްޓެމްބަރ 2020 - 07:04\nބްލޫބާގް ބިލިއަނާޒް އިންޑެކްސް މިހާރު ބުނާ ގޮތުން ޗައިނާގެ އެންމެ މުއްސަނދި މީހަކީ މިލްކިއްޔާތު 58.7 ބިލިއަން ޑޮލަރަށް އަރާ ޒޮންގް ޝަންޝަން އެވެ. އޭނާ އަކީ 1996 ގައި އުފެއްދި ފެން ކުންފުނި "ނޮންގްފޫ ސްޕްރިންގް" ގެ ވެރިޔާ އެވެ.\nޗައިނާގެ އެންމެ މުއްސަނދި މީހާގެ މަގާމާ އެކު، "ލޯން ވުލްފް" ގެ ނަމުން މަޝްހޫރު ޝަންޝަން މިހާރު ވެފައި ވަނީ އޭޝިއާގައި ދެވަނަ އަށް އެންމެ މުއްސަނދި މީހާއަށެވެ.\nChina's new richest person isabottled-water and vaccine tycoon https://t.co/6C9TSVoVuA via @business\n— Adhushan (@Adhushan1) September 24, 2020\nފުޅީގައި ފެން ބަންދުކުރުމުގެ ވިޔަފާރީން ޗައިނާގެ އެންމެ މުއްސަނދި މީހާގެ މަގާމު ލިބުނު ޝަންޝަން އޮތީ މި ވަގުތު ދުނިޔޭގެ އެންމެ މުއްސަނދި 500 މީހުންގެ ލިސްޓްގެ 17 ވަނައިގަ އެވެ. ރިޕޯޓްތައް ބުނާގޮތުން "ނޮންގްފޫ ސްޕްރިން" ގެ ހޮންކޮންގްގެ ހިއްސާގެ ބާޒާރުގައި މިދިޔަ މަހު ލިސްޓްކުރުމާ އެކު، ހިއްސާގެ އަގު 54 ޕަސަންޓަށް، އުފުލި ކުންފުނީގެ އާމްދަނީ ވަނީ ބޮޑުތަނުން އިތުރުވާން ފަށައިފަ އެވެ. "ނޮންގްފޫ ސްޕްރިންގް" ގެ ދަށުން ސަޔާއި ޖޫހާއި ފްލެވާޑް ވިޓަމިންގެ ބުއިންތައް ވެސް ވިއްކަ އެވެ.\nޝަންޝަން އަކީ ބޭހުގެ ވިޔަފާރި ވެސް ކުރާ މީހެކެވެ. އެގޮތުން އޭނާގެ ބެއިޖިންގެ ވަންޓާއި ބައޮލޮޖިކަލް ފާމަސީ އެންޓަޕްރައިސަސް ވަނީ އެޕްރީލް މަހު ޗައިނާގެ ހިއްސާގެ ބާޒާރުގައި ލިސްޓްކޮށްފަ އެވެ.\nއިތުރު ލިޔުންތައް އިންޑިއާ އޭޝިއާ ޗައިނާ\nއަލީއެކްސްޕްރެސް އިންޑިއާގައި މަނާކޮށްފި


Foreign service ge bill committee ah\nފޮރިން މިނިސްޓްރީގެ އިމާރާތް. ފޮރިން ސާވިސްގެ ބިލު ކޮމިޓީއަށް މިއަދު ފޮނުވި\nރާއްޖޭގެ ހާރިޖީ ސިޔާސަތު ހަރުދަނާ ކުރަން "ދިވެހި ރާއްޖޭގެ ފޮރިން ސާވިސް" ގެ ނަމުގައި ހުށަހެޅި ބިލު މަޖިލީހަށް ބަލައިގަނެ ބިލު އިތުރަށް ދިރާސާ ކުރަން ހާރިޖީ ގުޅުންތަކާ ބެހޭ ކޮމެޓީއަށް ފޮނުވައިފި އެވެ.\nހެންވޭރު ދެކުނު ދާއިރާގެ މެމްބަރު ހުސެއިން ޝަހީމް (އަނދުން ހުސެއިން) މަޖިިލީހަށް ހުށަހެޅުއްވި ބިލުގެ އިބްތިދާއީ ބަހުސް މިއަދު ވަނީ ނިންމާލައިފަ އެވެ. އެއަށްފަހު އެ ބިލު ބަލައިގަތުމާ ގުޅޭ ގޮތުން މަޖިލީހުގެ ތަޅުމުގައި ނެގި ވޯޓުގައި ފެންނަަ ކަމަށް 53 މެމްބަރަކު ވޯޓު ދެއްވި އެވެ. ނުފެންނަ ކަމަށް އެއްވެސް މެމްބަރަކު ވޯޓެއް ނުދެއްވަ އެވެ.\nހަމަ އެހެންމެ އެ ބިލު ފާސްވެ ގާނޫނަކަށް ވުމުން މުވައްޒަފުން ތަމްރީންކުރުމަށް ފޮރިން އިންސްޓްޓިއުޓެއް ވެސް ގާއިމްކުރަން ޖެހޭނެ ކަމަށް ބުނެފައި ވެއެވެ.\nފޮރިން ސާވިސް ބިލުން ކަންބޮޑުވުންތަކެއް


Shahid Dhe magaamugai ; Qanoon bunanee keekey?\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި އދ. ގެ އާންމު މަޖިލީހުގެ މި ދައުރުގެ ރައީސް އަބްދުﷲ ޝާހިދު\nއދ. ގެ އާންމު މަޖިލީހުގެ މި ދައުރުގެ ރައީސްގެ މަގާމަށް ރާއްޖޭގެ ފޮރިން މިނިސްޓަރު އަބްދުﷲ ޝާހިދު އިންތިހާބުވެވަޑައިގަތުމަކީ ބައިނަލްއަގްވާމީ ދުނިޔޭގައި ރާއްޖެއިން ހޯދި ފަހުރުވެރި އެއް ކާމިޔާބީ އެވެ. ދުނިޔޭގެ ބޮޑެތި ހުރިހާ ގައުމެއްގެ ފުރިހަމަ ތާއީދާއެކު އެ މަގާމަށް ޝާހިދު އިންތިހާބުވެވަޑައިގަތުމަކީ ރައީސް އިބްރާހިމް މުހައްމަދު ސޯލިހުގެ ސަރުކާރުގެ ހާރިޖީ ސިޔާސަތުގެ ބޮޑު ކާމިޔާބެއް ވެސް މެއެވެ. އެއީ ރާއްޖެއިން ދުނިޔޭގެ އެހެން ގައުމުތަކާއެކު ހަރުދަނާ އަދި ވަރުގަދަ ގުޅުމެއް އޮތްކަން ރަމުޒުކޮށްދޭ ހެއްކެކެވެ. ބޮޑު ކާމިޔާބަށް ފަހު ޝާހިދުގެ ދައުރު އެބަ ހިނގަ އެވެ. ނަމަވެސް އެއަށް ވުރެ ބޮޑު ގާނޫނީ ބަހުސެއް ވަނީ ހުޅުވި އެބަ ހިނގަ އެވެ. އެއީ ފޮރިން މިނިސްޓަރު ކަމުގައި ހުންނަވައިގެން އދ. ގެ އާންމު މަޖިލީހުގެ ރައީސްގެ މަގާމުގައި ޝާހިދަށް ހުންނެވޭނެތޯ ކުރާ ބަހުސެވެ. އެ ބަހުސު ކުރަން ވެސް ޖެހެއެވެ. އެއީ ގާނޫނު އަސާސީގައި ވަޒީރު ކަމުގައި ހުންނަވައިގެން ކޮށްގެން ނުވާނެ ކަންކަން ވަރަށް ސާފުކޮށް ބަޔާންް ކޮށްފައިވާތީ އެވެ.\nގާނޫނު އަސާސީގެ 136 ވަނަ މާއްދާއަކީ ވަޒީރުންގެ މަޖިލީހުގެ މެންބަރަކު ކޮށްގެން ނުވާނެ ކަންކަން ބަޔާން ކުރާ މާއްދާއެވެ. އެ މާއްދާގައި (ހ) ގައި ބުނެފައިވާ ގޮތުގައި ވަޒީރުންގެ މަޖިލީހުގެ އެއްވެސް މެންބަރަކު ސަރުކާރުގެ އެހެން މަގާމެއް އަދި ފައިދާއެއް ލިބޭ ފަދަ އެ ނޫންވެސް މަގާމެއް ފުރައިގެން ނުވާނެ އެވެ. އަދި ވިޔަފާރިއެއް ހިންގުމުގައި އަމަލީ ގޮތުން ބައިވެރިވެ އާމްދަނީއެއް ހޯދުމަށް ފަންނީ މަސައްކަތެއްގައި ޝާމިލުވެ އާމްދަނީ ލިބޭ ފަދަ އެހެން އެއްވެސް މަސައްކަތެއްކޮށް އެެހެން އެއްވެސް ފަރާތެއްގެ ވަޒީފާއެއް އަދާކޮށްގެން ނުވާނެ އެވެ. ދައުލަތުގެ މުދަލާއި ބިން ގަނެ ނުވަތަ ކުއްޔަަށް ހިފައިގެން ނުވާނެ އެވެ. އަދި ދައުލަތާއި އެހެން އެއްވެސް ފަރާތަކާ ދެމެދު ކުރެވޭ މުއާމަލާތެއްގައި ވަޒީރުންގެ މަޖިލީހުގެ އެއްވެސް މެންބަރަކު އެ މެންބަރެއްގެ މާލީ އެއްވެސް މަސްލަހަތެއް ބާއްވައިގެންވެސް ނުވާނެ އެވެ.\nގާނޫނު އަސާސީ އެކުލަވާލި މަޖިލީހުން މި މާއްދާ މިހާ ސާފުކޮށް ލިޔެފައި ވަނީ އެ ދުވަސްވަރު ބައެއްް ވަޒީރުން ދިހަ ބާރަ މަގާމުގައި ތިއްބަވާތީ އެވެ. އެތައް ކުންފުންޏެއް ހިންގަވާ ވިޔަފާރީގައި ޝާމިލުވެ އުޅުއްވާތީ އެވެ. ބައެއް އެހެން ވަޒީފާތައް އަދާކޮށް އާމްދަނީ ހޯދުމަށް ބައެއް ފަންނީ މަސައްކަތްތަކުގައި ވެސް ޝާމިލުވެ އުޅުއްވާތީ އެވެ.\nއެހެން ކަމުން ޝާހިދަށް ފޮރިން މިނިސްޓަރު ކަމުގައި ހުންނަަވައިގެން އދ. ގެ އާންމު މަޖިލީހުގެ ރައީސްގެ މަގާމުގައި ހުންނެވޭނެތޯ ސުވާލު ކުރުމަށް ނުވަތަ ސުވާލު އުފެއްދުމަށް ގާނޫނީ ނަޒަރަކުން ފުރުސަތު އެބައޮތެވެ. މިހާރު އެ ބަހުސް ހުޅުވި ބޮޑުވެ ފުޅާވެފައި ވަނީ އެ ސަބަބާއި ގުޅިގެނެވެ. މި ބަހުސްގައި ބޮޑަށް ބައިވެރިވެ ވާހަކަ ދައްކަވަމުން ގެންދަވަނީ ވެސް ގާނޫނީ ދާއިރާގެ ތަޖުރިބާކާރު ބޭފުޅުންނެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި އދ ގެ އާންމު މަޖިލީހުގެ މިދައުރުގެ ރައީސް އަބްދުﷲ ޝާހިދު: މިނިސްޓަރު ޝާހިދު ދެ މަގާމުގައި ހުންނެވުން ސައްހަތޯ ކުރެވޭ ބަހުސެއް ވަނީ ފުޅާވެފައި --\nމަގާމާއި ހަވާލުވެވަޑައިގަތުމަށް ފަހު ރައީސް އިބްރާހިމް މުހައްމަދު ސޯލިހް ދެއްވި ރަސްމީ ދައުވަތަށް ޝާހިދު ވަނީ ދާދި ފަހުން ރާއްޖެ ވަޑައިގެންފަ އެވެ. އެ ދަތުރުފުޅުގެ ތެރެއިން ބައެއް ނޫސްވެރިން ވަނީ ދެ މަގާމުގައި ހުންނެވޭނެތޯ ކުރެވޭ ސުވާލު މިނިސްޓަރު ޝާހިދަށް އަމާޒު ކޮށްފަ އެވެ.\nދެ މަގާމުގައި ނުހުންނެވޭނެ ކަމަށް ދެކެވަޑައިގަންނަވާ ގިނަ ބޭފުޅުން އެކަމުގެ ގާނޫނީ ހުއްޖަތު ދެއްކެވި ނަމަވެސް އެ ސުވާލަށް ޖަވާބު ދެއްވަން ޝާހިދު ފެއްޓެވީ ސިޔާސީ ވާހަކަފުޅެއްގެ ގޮތުގައި އެކަން ސިފަ ކުރައްވަމުންނެވެ. އޭނާ ވިދާޅުވާ ގޮތުގައި "ދެ މަގާމު ނުފުރޭނެ ކަމަށް" ބުނާ ބުނުމަކީ ދައްކާނެ ވާހަކައެއް ނެތިގެން ވާދަވެރިން ދައްކަމުންދާ ދެކޮޅު ނުޖެހޭ ސިޔާސީ ވާހަކައެކެވެ. އަދި ދެ މަގާމުގައި އޭނާ ހުންނެވުމަކީ އެއްވެސް މައްސަލައެއް ނޫނެވެ.\nރާއްޖޭގެ ގާނޫނު އަސާސީގައި އޮތް އެއްޗެއް ވިދާޅު ނުވެ ޝާހިދު ވިދާޅުވި ގޮތުގައި ފޮރިން މިނިސްޓަރު ކަމުގައި ހުންނަވައިގެން ދުނިޔޭގެ ކިތަންމެ ގައުމެއްގެ ފޮރިން މިނިސްޓަރުން އދ. ގެ އާންމު މަޖިލީހުގެ ރިޔާސަތު ބަލަހައްޓަވައިފި އެވެ. ރައީސްކަން ކުރައްވައިފި އެވެ. އަދި ރާއްޖޭގެ އެކި ބޭފުޅުން ވެސް ބޮޑެތި މަގާމުތަކުގައި ތިއްބަވައިގެން އެކި މަގާމުތައް ފުރުއްވާފައި ވެއެވެ.\n"ދެން ދައްކާނެ އެހެން ވާހަކައެއް ނެތިއްޔާ ކޮންމެވެސް ވާހަކައެއް ދައްކާލަން ޖެހޭނެތާ! އަޅުގަނޑު ދެން އެ ވާހަކަ ދައްކަވާ ބޭފުޅުންނަށް ވެސް ހިތުގައި ބުރަކަމެއް ނެތް. އެއީ ދެން އެ ނޫން ވާހަކައެއް ނެތިއްޔޭ އިންގޭތޯ! ސިޔާސަތެއް ވެސް ނެތީ. ބުނާނެ އެއްޗެއް ވެސް ނެތީ. އެހެންވެ ދެން ކޮންމެވެސް ވާހަކައެއް ދައްކަނީ،" ޝާހިދު ވިދާޅުވި އެވެ.\nމިނިސްޓަރު އަބްދުﷲ ޝާހިދަށް ޝަރަފުގެ ނިޝާން އެރުވުން: ދެ މަގާމުގައި ހުންނެވޭނެ ކަމާމެދު ބައެއް ގާނޫނީ ބޭފުޅުން ސުވާލު އުފައްދަވާ --\nދެން ދައްކާނެ އެހެން ވާހަކައެއް ނެތިއްޔާ ކޮންމެވެސް ވާހަކައެއް ދައްކާލަން ޖެހޭނެތާ. އަޅުގަނޑުދެން އެ ވާހަކަ ދައްކަވާ ބޭފުޅުންނަށްވެސް ހިތުގައި ބުރަކަމެއް ނެތް. އެއީ ދެން އެ ނޫން ވާހަކައެއް ނެތިއްޔޭ އިންގޭތޯ. ސިޔާސަތެއްވެސް ނެތީ. ބުނާނެ އެއްޗެއްވެސް ނެތީ. އެހެންވެ ދެން ކޮންމެވެސް ވާހަކައެއް ދައްކަނީ\nއަބްދުﷲ ޝާހިދު | އާންމު މަޖިލީހުގެ ރައީސް އަދި ދިވެހިރާއްޖޭގެ ފޮރިން މިނިސްޓަރު\nޝާހިދުގެ މި ވާހަކަތަކަށް ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ (ޑރ. ޑީޑީ) ވަނީ ވަރަށް ބޮޑަށް ފާޑުވިދާޅުވެފަ އެވެ.\nޑީޑީ ވިދާޅުވި ގޮތުގައި ދެ މަގާމުގައި ހުންނަވާތީ ކަންބޮޑުވުން ފާހަގަކުރާ ބޭފުޅުން އެކަން ކުރަނީ ދައްކާނެ ވާހަކައެއް ނެތިގެނެއް ނޫނެވެ. ސައްހަ ދުސްތޫރީ އަދި ގާނޫނީ އަސާސްތަކެއްގެ މައްޗަށް ބިނާކޮށެވެ. އަދި އދ. އާންމު މަޖިލީހުގެ ރައީސްކަން ވަރަށް ގިނަ ގައުމުގެ ތަކުގެ ފޮރިން މިނިސްޓަރުން އެ މަގާމުގައި ދެމިތިބެ ކުރައްވާފައިވާ ކަމަށް ދޭހަވާ ގޮތަށް ޝާހިދު ވިދާޅުވި ވިދާޅުވުމަކީ ހަގީގަތާއި ހިލާފު ވާހަކައެކެވެ.\n"ހާރިޖީ ވަޒީރުކަމުގެ މަގާމުގައި ހުރެ އދ. ގެ އާންމު މަޖިލީހުގެ ރައީސް ކަމަށް ހޮވިފައި ވަނީ ދެެތިން ގައުމެއްގެ ހާރިޖީ ވަޒީރުން. އެ ބޭފުޅުން އެ މަގާމަށް ހޮވި ވަޑައިގަތުމުން ހާރިޖީ ވަޒީރުކަމުގެ މަގާމަށް 'އެކްޓިން' ވަޒީރުން އެ ގައުމުތަކުގެ ދުސްތޫރީ ނިޒާމުތަކާ އެއްގޮތަށް އައްޔަން ކުރެވުނުކަން އެނގެން އޮވޭ،" ޑީޑީ ވިދާޅުވި އެވެ.\nރާއްޖޭގެ އެކި މަގާމުތަކުގައި އެކި ދުވަސްވަރު ތިއްބެވި ބޭޭބޭފުޅުން ބޭރުގެ އެކި މަގާމުތައް ފުރުއްވާފައިވާ ކަމަށް ޝާހިދު ވިދާޅުވި ވިދާޅުވުމަށް ވެސް ޑީޑީ ރައްދު ދެއްވައެވެ. ޑީޑީ ވިދާޅުވި ގޮތުގައި ދައުލަތުގެ މަގާމެއް ފުރުއްވާ ބޭފުޅަކު ބައިނަލް އަގުވާމީ އިދާރާ ނުވަތަ ކޮމިޓީ އެއްގެ ދާއިމީ ކޮށް ހާޒިރުވެ ހުންނަން ނުޖެހޭ ޕްރޮފެޝަނަލް މަގާމެއްގައި ހުރުމަކީ ދުސްތޫރީ ގޮތުން ފުށު އަރާ ކަމެއް ނޫނެވެ. ނަމަވެސް ޝާހިދުގެ މަގާމު އެފަދަ އެއް ނޫނެވެ.\nކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ\nހާރިޖީ ވަޒީރުކަމުގެ މަގާމުގައި ހުރެ އދ ގެ އާންމު މަޖިލީހުގެ ރައީސް ކަމަށް ހޮވިފައިވަނީ ދެެތިން ގައުމެއްގެ ހާރިޖީ ވަޒީރުން. އެ ބޭފުޅުން އެ މަގާމަށް ހޮވި ވަޑައިގަތުމުން ހާރިޖީ ވަޒީރުކަމުގެ މަގާމަށް 'އެކްޓިން' ވަޒީރުން އެ ގައުމުތަކުގެ ދުސްތޫރީ ނިޒާމުތަކާ އެއްގޮތަށް އައްޔަން ކުރެވުނުކަން އެނގެން އޮ\nޑރ. އަހުމަދު އަބްދުﷲ ދީދީ | ކުރީގެ އުއްތަމަ ފަނޑިޔާރު\nކުރީގެ ޖަސްޓިސް މިނިސްޓަރު އަދި އިސް ގާޒީކަން ކުރެއްވި ޑރ. މުހައްމަދު ޖަމީލް އަހުމަދު ވިދާޅުވި ގޮތުގައި ޝާހިދު ފޮރިން މިނިސްޓަރު ކަމުން އެކަހެރިވެވަޑައިގަންނަވަން ޖެހިވަޑައިގަންނަވަ އެވެ. ނޫން ނަމަ ރައީސް އެމަނިކުފާނު މަގާމުން ދުރުކުރަން ޖެހެއެވެ. ގާނޫނު އަސާސީ އޮތްގޮތުން އެކަން ސައްހަ ކުރެވޭނެ އެ ނޫން އެއްވެސް މަގެއް ނެތެވެ.\n"އަޅުގަނޑު ދެކޭ ގޮތުގައި މިހާރުން މިހާރަށް ވެސް އެބަޖެހޭ އޮނަރަބަލް ޝާހިދު ވަކިކުރައްވަން ރައީސުލްޖުމްހޫރިއްޔާ. ނޫނީ އެމަނިކުފާނު އެބަޖެހޭ އިސްތިއުފާ ދެއްވަން. އެ ނޫން އެއްވެސް ގޮތަކަށް މިކަމެއް ސައްހައެއް ނުވާނެ. ސައްހަ ކުރެވޭނެ މަގެއް ނެތީ ގާނޫނު އަސާސީގައި. މާނައަކީ އެ މަގާމުގައި ހުންނަވައިގެން މިކަން ރަނގަޅު ކުރެވޭނެ ތަރުތީބެއް ދިވެހިރާއްޖޭގެ ގާނޫނު އަސާސީއެއް ނުއެއް ދަނޭ. އެއީ ވަރަށް ސާފު ސަރީހަކޮށް އޮތް ވާހަކައެއް،"\nމި މައްސަލާގައި އިތުރު ކަންކަން ވެސް ޖަމީލު ފާހަގަ ކުރައްވައެވެ. އޭނާ ވިދާޅުވި ގޮތުގައި ރައްޔިތުންގެ މަޖިލީހުން ބޭނުންވެއްޖެ ކޮންމެ ހިނދެއްގައި ވަޒީރުންގެ މަޖިލީހުގެ މެންބަރުން ޖަވާބުދާރީވެވަޑައިގަތުމަކީ ލާޒިމު ކަމެކެވެ. ނަމަވެސް އދ. ގެ އާންމު މަޖިލީހުގެ ރައީސްގެ ހައިސިއްޔަތުން ކުރިއަށް އޮތް އަހަރު ދުވަހު ޝާހިދު ހުންނަވާނީ އެމެރިކާގައި ކަމުން ގާނޫނު އަސާސީގައި ސާފުކޮށް ލިޔެފައިވާ އަދި ރިޔާސީ ނިޒާމުގެ އެންމެ އަސާސީ އެއް ސިފަ ކަމަށްވާ "ވަޒީރުން، ރައްޔިތުންގެ މަޖިލީހަށް ޖަވާބުދާރީވުން" ދެމެހެއްޓޭނެ ގޮތެއް ވެސް ނެތެވެ.\nމަޖިލީހަށް ޖަވާބުދާރީނުވާ އަދި މަސްއޫލިއްޔަތެއް ނެތް ގޮތަށް ވަޒީރަކު ބެހެއްޓުން ގާނޫނު އަސާސީ ތަނެއް ނުދެއެވެ.\n"މިހާރު މި ދައްކަނީ ދިވެހިރާއްޖޭގައި ނުވެސް ހުރެވޭ މަގާމެއްގެ ވާހަކަ. ހުންނަން ވެސް މި ޖެހެނީ އެކޮޅު [އެމެރިކާ] ގައި. އެހެންވީމަ މިއީ ރަމުޒީ ގޮތަކަށް އޮތް މަގާމެއް ވެސް ނޫން. ދެން އެބައޮތް އެއަށްވުރެ މުހިންމު ސުވާލެއް އިނގޭތޯ. އެ ސުވާލަކީ އަޅުގަނޑުމެންގެ މި ރިޔާސީ ނިޒާމުގައި އޮތް ޖަވާބުދާރީ ކުރުވުން އަދި ހިންގުން. ރައްޔިތުންގެ މަޖިލީހަށް މާދަމާވެސް ޖަވާބުދާރީވާން ޖެހިދާނެ. ދެން ކިހިނެތްހޭ ހަދާނީ. ކޮބައިހޭ އެވަޒީރު،"\nޑރ. މުހައްމަދު ޖަމީލް\nއަޅުގަނޑު ދެކޭ ގޮތުގައި މިހާރުން މިހާރަށްވެސް އެބަޖެހޭ އޮނަރަބަލް ޝާހިދު ވަކިކުރައްވަން ރައީސުލްޖުމްހޫރިއްޔާ. ނޫނީ އެމަނިކުފާނު އެބަޖެހޭ އިސްތިއުފާ ދެއްވަން. އެ ނޫން އެއްވެސް ގޮތަކަށް މިކަމެއް ސައްހައެއް ނުވާނެ. ސައްހަ ކުރެވޭނެ މަގެއް ނެތީ ގާނޫނު އަސާސީގައި. މާނައަކީ އެ މަގާމުގައި ހުންނަވައިގެން މިކަން ރަނގަޅު ކުރެވޭނެ ތަރުތީބެއް ދިވެހިރާއްޖޭގެ ގާނޫނު އަސާސީއެއް ނުއެއް ދަނޭ. އެއީ ވަރަށް ސާފު ސަރީހަކޮށް އޮތް ވާހަކައެއް\nޑރ. މުހައްމަދު ޖަމީލް އަހުމަދު | ކުރީގެ ޖަސްޓިސް މިނިސްޓަރު\nކުރީގެ އިސް ގާޒީ އަހުމަދު ހައިލަމްގެ ވިސްނުން މި މައްސަލާގައި ތަފާތެވެ. ހައިލަމް ވިދާޅުވި ގޮތުގައި ގާނޫނު އަސާސީގައި މިހާރު ލިޔެފައި އޮތް ގޮތުން ދެ ކޮޅަށް ވެސް ގާނޫނީ ބަހުސް ހިންގި ދާނެ އެވެ. ނަމަވެސް ބައެއް ހާލަތްތަކުގައި އެ ބަހުސް ދެ މަގާމުގައި ނުހުންނެވޭނެ ކަމަށް ބުރަވާ ހާލަތްތައް ދިމާވެއެވެ.\nއެއް ކަމަކަށް ހައިލަމް ފާހަގަ ކުރެއްވީ ވަޒީރުންގެ މަޖިލީހުގެ އެއްވެސް މެންބަރަކު ސަރުކާރުގެ އެހެން މަގާމެއް އަދި ފައިދާއެއް ލިބޭ ފަދަ އެ ނޫންވެސް މަގާމެއް ފުރައިގެން ނުވާނެ ކަމަށް ބުނާ ބުނުމެވެ. އދ. ގެ އާންމު މަޖިލީހުގެ ރިޔާސަތުގައި އިންނެވުމަކީ ޝާހިދަށް ކިހާވަރެއްގެ ސިޔާސީ މަންފާއެއް ލިބިވަޑައިގަންނަވާނެ ކަމެއްތޯ ސުވާލު ކުރެވިދާނެ އެވެ. އަދި ވިޔަފާރިއެއް ހިންގުމުގައި އަމަލީ ގޮތުން ބައިވެރިވެ އާމްދަނީއެއް ހޯދުމަށް ފަންނީ މަސައްކަތެއްގައި ޝާމިލުވެ އާމްދަނީ ލިބޭ ފަދަ އެހެން އެއްވެސް މަސައްކަތެއްކޮށް އެެހެން އެއްވެސް ފަރާތެއްގެ ވަޒީފާއެއް އަދާކޮށްގެން ނުވާނެ ކަމަށް ބުނާއިރު އެ މަގާމުގައި ހުންްނަވައިގެން ލިބިވަޑައިގަންނަވާ މާލީ މަންފާއެއް ނުވަތަ އެ މަގާމުގެ ސަބަބުން މާލީ މަންފާތަކެއް ލިބުމަށް މަގުފަހިވަނީ ކިހާވަރަކަށްތޯ އެއީވެސް އުފެދޭނެ ސުވާލެއް ކަމަށެވެ.\n"އެފަދަ މަގާމެެއްގައި ހުންނަވައިގެން ދުނިޔޭގެ އެކި ގައުމުގެ ލީޑަރުންނާއެކު ކުރަވަން ޖެހިވަޑައިގަންނަވާ މަސައްކަތްތަކަކީ ސިޔާސީ ގޮތުން އެ ބޭފުޅަކަށް ލިބިވަޑައިގަންނަވާ ކިހާ ވަރެއްގެ ފައިދާއެއްތޯ ބަޔަކު ސުވާލު އުފައްދާފާނެ. އެއީ ނުކުރެވޭނެ ސުވާލެއް ވެސް ނޫން،"\nހައިލަމް ވިދާޅުވި ގޮތުގައި މިފަދަ ހާލަތެއްގައި ދުސްތޫރީ މައްސަލައެއްގެ ގޮތުގަައި އެ މައްސަލަ ސުޕްރީމް ކޯޓަށް ހުށައެޅިދާނެ އެވެ. އަދި ގާނޫނުގެ އެ މާއްދާ ސުޕްރީމް ކޯޓްގެ މެދުވެރިކޮށް ތަރުޖަމާ ކުރެވިދާނެ އެވެ. އަދި އެއީ ކުރުން ރަނގަޅު ކަމެއް ކަމަށް ވެސް ވިދާޅުވި އެވެ.\nގާނޫނީ ވަކީލް މުހައްމަދު ނިޝާން އިބްރާހިމް އަދި ކުރީގެ އިސް ގާޒީ އަހުމަދު ހައިލަމް\nބަރުލަމާނީ ކެންޕެއިންގައި އިސްކޮށް ހުންނެވި ޒުވާން ގާނޫނީ ވަކީލް މުހައްމަދު ނިޝާން އިބްރާހިމް ނަޒަރުގައި ޝާހިދު ދެ މަގާމުގައި ހުންނެވުން ގާނޫނު އަސާސީއާ ތައާޒު ވެއެވެ. އަދި އަހަރު ދުވަހު އެމެރިކާގައި ހުންނަވަން ޖެހިވަޑައިގަންނަވާ ބޭފުޅަކު ރާއްޖޭގެ ފޮރިން މިނިސްޓަރުކަން ކުރެއްވޭނެ ގޮތެއް ނެތުމަކީ ވަޒީރެއްގެ މަސްއޫލިއްޔަތު އަދާ ކުރުމަށް އޮތް ހުރަހެވެ. މަސްއޫލިއްޔަތު އަދާ ނުކުރެވޭ ފަދަ ހާލަތެއްގައި ވަޒީރަކަށް ނުހުރެވޭނެ އެވެ.\n"އަޅުގަނޑުގެ ގާނޫނީ ރައުޔަކީ ފޮރިން މިނިސްޓަރު ކަމުން އެކަހެރިވާން ޖެހުން. ފަހުން ޝާހިދަށް މަގާމު ދެެއްވަން ވިޔަސް މި ވަގުތަށް އަހަރު ދުވަހަށް ޖެހިވަޑައިގަންނަވާނީ ދުރަށްވަޑައިގަތުމަށް،"\nނިޝާންގެ ނަޒަރުގައި ވެސް މިއީ ކުރަން ޖެހޭ ބަހުސެެކެވެ. އަދި ގާނޫނީ ގޮތުން މި ބަހުސަށް ފަރުވާ ހޯދަން ވެސް ޖެހެއެވެ. އެކަމަށް އޮތް މަގަކީ ސުޕްރީމް ކޯޓަށް ދިއުމެވެ. ދުސްތޫރީ މައްސަލައެއްގެ ގޮތުގައި އެ މާއްދާ ތަރުޖަމާ ކުރަން ހުށައެޅުމަށެވެ. އެކަމުގައި އެންމެ ރީތި ގޮތަކީ ވެސް ދައުލަތުން އިސްވެ އެކަން ސުޕްރީމް ކޯޓަށް ހުށައެޅުމަށެވެ.\n"މި އޮތީ މި މައްސަލާގައި ވަރަށް ބޮޑު ގިލަންވެރި ކަމެއް [ސުވާލުތަކެއް] އުފެދިފައި. އެހެންވީމަ އެކަން ފިލުވައި ދިނުމަކީ ދައުލަތުން ކުރަން ޖެހޭނެ ކަމެއް. އެކަމުގެ ޒިންމާ އޮތީ އެޓާނީ ޖެނެރަލްގެ ކޮނޑުގައި. އެހެންވީމަ ގާނޫނީ ގޮތުން ވެސް އެންމެ ރީތި ގޮތަކީ އަދި މިކަމަށް އޮތް އެންމެ ރަނގަޅު ހައްލަކީ ސުޕްރީމް ކޯޓަށް ދައުލަތުން މައްސަލަ ހުށައެޅުން،"\nނަމަވެސް ހައިލަމް ވިދާޅުވި ގޮތުގައި މި މައްސަލާގައި ދައުލަތުން ކޯޓަށް ނުދާނެ އެވެ. ޝާހިދު ދެ މަގާމުގައި އެ ހުންނަވަނީ ދައުލަތުން އެ ގޮތަށް އެކަން ކުރެވޭނެ ކަމަށް ގަބޫލު ކުރާތީ އެވެ. ނަމަވެސް މި މައްސަލަ އިތުރަށް ސާފުވުން މުހިންމެވެ. އެއީ ކުރިއަށް އޮތްތާ މިފަދަ އިތުރު ބަހުސަކަށް ފުރުސަތު ނުދޭށެވެ.\n"އަޅުގަނޑު ދެކޭ ގޮތުގައި އޭޖީ އެކަމެއް ނުކުރައްވާނެ. އޭޖީ މިހާރު ވެސް އޮންނާނީ ލަފާ ދެއްވާފައި ނޫންތޯ. އެކަމަކު ސުޕްރީމް ކޯޓަށް މި މައްސަލާގައި ދިއުމަކީ ކިތަންމެހާ ވެސް ރަނގަޅު ކަމެއް. އަދި ސުޕްރީމް ކޯޓުން ރަނގަޅު ގޮތެއް ނިންމުންވެސް މުހިންމު،"\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި އދ ގެ އާންމު މަޖިލީހުގެ މިދައުރުގެ ރައީސް އަބްދުﷲ ޝާހިދު\nއާހިރުގައި ކުށްވެރިވާނީ ރައީސް\nމި މައްސަލާގައި ވާހަކަ ދެއްކެވި ބައެއް ގާނޫނީ ވަކީލުން ވިދާޅުވި ގޮތުގައި ގާނޫނާ ހިލާފު ކަމެއް ހިނގާނަމަ އެކަމުގެ ޒިންމާ ނަންގަވަން ޖެހިވަޑައިގަންނަވާނީ ރައީސުލްޖުމްހޫރިއްޔާ އެވެ. އެއީ އެކަންކަން ހުއްޓުވުމުގެ އެންމެ މަތީ ޒިންމާއެއް އޮތީ އެމަނިކުފާނަށް ކަމަށްވާތީ އެވެ.\nއެގޮތަށް އެންމެ ބޮޑަށް ވިދާޅުވާ އެއް ބޭފުޅަކީ ކުރީގެ ނާއިބު ރައީސް ޖަމީލެވެ. ޖަމީލް ވިދާޅުވި ގޮތުގައި ރައީސް މިހާރު އެ ހުންނެވީ ގާނޫނު އަސާސީ ފުނޑުފުނޑުކޮށްލައްވައިގެނެވެ. އަދި ޝާހިދު ދެ މަގާމު އަދާ ކުރައްވާ މައްސަލަ ބެލޭނެ ދުވަހެއް އަންނާނެ އެވެ. މައްސަލަ ބެލޭނީ ރައީސް ސޯލިހު އިސް ގާނޫނު އަސާސީ ފުނޑާލި މައްސަލައެއްގެ ގޮތުގައެވެ.\n"އަޅުގަނޑު ދެކޭ ގޮތުގައި ކަނޑައެޅިގެން އެ މަގާމުގައި ޝާހިދަށް ނުހުންނެވޭނެ. އެއީ ޣައިރު ދުސްތޫރީ އަމަލެއް. އިބްރާހިމް އިސްމާއީލްމެން ފަދަ ބޭފުޅުން އެ ވިދާޅުވާ ފަދައިން ދިވެހިރާއްޖޭގެ ގާނޫނު އަސާސީ ފުނޑާލާފައި ސަސްޕެންޑްކޮށްފައި އެ އޮތީ. އަޅުގަނޑު ގަބޫލުކުރާ ގޮތުގައި ރައީސް އިބްރާހިމް މުހައްމަދު ސޯލިހަށް މި މައްސަލާގައި ގާނޫނު އަރާ ހަމަ ކުރާނެ،" ޖަމީލް ވިދާޅުވިއެވެ.\nވަކީލު ނިޝާމް ވިދާޅުވި ގޮތުގައި ގާނޫނު އަސާސީއާ ހިލާފު ކަމެއް ހިނގާއިރު އެކަމުގައި ރައީސް ސޯލިހު އިސްވެ އޭޖީގެ ލަފައެއް ހޯއްދަވަން ޖެހިވަޑައިގަންނަވަ އެވެ. އަދި އޭޖީ މެދުވެރިކޮށް އެ މައްސަލަ ރައްޔިތުންނަށް ސާފު ކޮށްދެއްވަން ޖެހިވަޑައިގަންނަވައެވެ. އެކަން ކުރައްވަން ޖެހިވަޑައިގަންނަވާނީ ސުޕްރީމް ކޯޓަށް ދުސްތޫރި މައްސަލަ ހުށައަޅައިގެން ކަމަށްވެސް ވިދާޅުވިއެވެ.\nޝާހިދު ދެ މަގާމުގައި ހުންނެވުން ގާނޫނާއި އެއްގޮތްތޯ ކުރެވޭ ބަހުސް އަދިވެސް އޮތީ ކުރިއަށެވެ. އަދި އެ ބަހުސް އިތުރަށް ފުޅާ ވެސް ވާނެ އެވެ. އެހެން ކަމުން މިއީ މުޅި ރައްޔިތުންނަށް އިތުރަށް ސާފުކޮށްދޭން ޖެހޭ މައްސަލައެކެވެ.\nޔޫއެން ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + ޑރ. މުހައްމަދު ޖަމީލް އަހުމަދު އެޓާނީ ޖެނެރަލް ފޮރިން މިނިސްޓްރީ އަބްދުﷲ ޝާހިދު ޑރ. އަހުމަދު އަބްދުﷲ ދީދީ އިބްރާހިމް ރިއްފަތު އަހުމަދު ހައިލަމް


"ސައުންޑްސް އޮފް މޯލްޑިވްސް" ސިންގަޕޫރަށް ބަދަލުކޮށްފި\nސިންގަޕޫރުން ދިވެހި ލަވައެއް؛ ރޮވޭނެހޭ\nޓްވިންކަލް އާއި ޝާއީގެ "ރޮވޭނެހޭ" ގެ ވީޑިއޯ ލަވަ އަންނަ ނޮވެމްބަރު މަހުގެ ތެރޭގައި ދައްކާލަން ވެސް ވަނީ ޕްލޭން ކުރެވިފައި.\nމަނީ ލޯންޑްރިން ހުއްޓުވުމަށް ޑޭޓާ ޓްރެކިން ބޭނުންކުރަނީ\nސިންގަޕޫރު (ސެޕްޓެމްބަރު 12) - މަނީ ލޯންޑްރިން ހުއްޓުވުމަށް ސިންގަޕޫރުން އާ ފިޔަވަޅުތަކެއް އަޅަން ނިންމައިފައިވާ ކަމަށް އެ ގައުމުގެ މަރުކަޒީ ބޭންކުން ބުނެފި އެވެ.\nއިދިކޮޅު ފަރާތްތަކަށް ހަޖަމް ނުކުރެވުނަސް ރައީސް އަބްދުﷲ ޔާމީން ކުރު މުއްދަތެއްގެ ތެރޭގައި ފައްޓަވައި ދެއްވި ގިނަ މަޝްރޫއުތަކާ އެކު ރާއްޖެ ސިންގަޕޫރަށް ބަދަލުވަމުން އަންނަ ކަމަށް...\nއިންޑިއާ ކަނޑު ހިމެނޭ ސަރަހައްދުގެ އަމަންއަމާންކަމާއި ސުލްހަމަސަލަސްކަން ރައްކާތެރިކޮށް ދެމެހެއްޓުމަށްޓަކައި ގައުމުތަކުގެ ޑިމޮކްރެޓިކް މުއައްސަސާތައް ހަރުދަނާކޮށް، ޑިމޮކްރެޓިކް އުސޫލްތައް މުޖުތަމައުތަކުގައި އަށަގެންނެވުމަށް ކުރީގެ ރައީސް މައުމޫން އަބްދުލްގައްޔޫމް އިއްޔެ ސިންގަޕޫރުގައި ގޮވާލައްވައިފި އެވެ.\nސިންގަޕޫރުގެ 41 މީހަކަށް ޒިކާ ވައިރަސް ޖެހިއްޖެ\nސިންގަޕޫރު (އޮގަސްޓް 29) - ސިންގަޕޫރުން 41 މީހަކަށް ޒިކާ ވައިރަސް ޖެހިގެން ރިޕޯޓްކޮށްފި އެވެ.\nއިންޑިއަން އޯޝަން ކޮންފަރެންސަށް މައުމޫނަށް ދައުވަތު\nމި އަންނަ މަހު ސިންގަޕޫރުގައި ބާއްވާ އިންޑިއަން އޯޝަން ކޮންފަރެންސްގައި ބައިވެރިވެ ވަޑައިގަތުމަށް ކުރީގެ ރައީސް މައުމޫން އަބްދުލްގައްޔޫމަށް ދައުވަތު ލިބިވަޑައިގެންފި އެވެ.\nސިންގަޕޫރުގެ ބޮޑު ވަޒީރު އަނބުރައިގަނެގެން ވެއްޓިއްޖެ\nސިންގަޕޫރު (އޮގަސްޓް 22) - ގައުމީ ދުވަހުގެ ރަސްމިއްޔާތުގައި ތަގްރީރެއް ދެއްވަން ހުންނަވަނިކޮށް ސިންގަޕޫރުގެ ބޮޑު ވަޒީރު ލީ ސިއެން ލޫން އަނބުރައިގަނެގެން ވެއްޓިއްޖެ އެވެ.\nއައިއެސްއާ ގުޅެން އުޅުނު ދެ މީހަކު ހައްޔަރުކޮށްފި\nސިންގަޕޫރު (އޮގަސްޓް 19) - އިސްލާމިކް ސްޓޭޓް (އައިއެސް) އާ ގުޅިގެން ޖިހާދު ކުރުމަށް ސީރިއާ އަށް ދާން އުޅުނު ދެ ފިރިހެނުން މިއަދު ހައްޔަރުކޮށްފައިވާ ކަމަށް ސިންގަޕޫރުން ބުނެފި އެވެ.\nސިންގަޕޫރަށް ހަމަލާ ދޭން އުޅުނު ބަޔަކު ހައްޔަރުކޮށްފި\nސިންގަޕޫރު (އޮގަސްޓް 6) - ސިންގަޕޫރަށް ޓެރަރިސްޓް ހަމަލާއެއް ދޭން އުޅުނު އިންޑޮނީޝިއާގެ ހަ މީހަކު އެ ގައުމުގެ ފުލުހުން ހައްޔަރުކޮށްފި އެވެ.\nޓެރަރިޒަމަށް ފައިސާހޯދި ބަންގާޅުގެ ހަތަރު މީހުން ޖަލަށް


Dhiraagun Mamen Data Add-ons thakun Anekkaaves Khaassa Promotion eh Fashaifi | Atoll News\nދިރާގުން މަމެން ޑޭޓާ އެޑް-އޯންސް ތަކުން އަނެއްކާވެސް ޚާއްސަ ޕްރޮމޯޝަނެއް ފަށައިފި\nޝާއިޢުކުރީ: ފާޠިމަތު ފާޒިހާ މެއި 25, 2021, 18:00\nދިރާގުން މަމެން ޑޭޓާ އެޑް-އޯންސް ތަކުން އަނެއްކާވެސް ވަރަށް ޚާއްސަ ޕްރޮމޯޝަނެއް ފަށައިފި އެވެ.\nއެ ކުންފުނިން ބުނީ މި ޕްރޮމޯޝަންގެ ދަށުން %50 ޑިސްކައުންޓް މަމެންގެ ބައެއް ޑޭޓާ އެޑް އޮން ތަކުން 30 ޖޫން 2021ގެ ނިޔަލަށް ލިބޭނެ ކަމަށެވެ.\n“ޑޭޓާ އެޑް-އޯންސް ނަގަން ބޭނުންވާ ކަސްޓަމަރުން މަމެން މޮބައިލްއެޕްލިކޭޝަން މެދުވެރިކޮށް “އެޑް-އޮންސް” ޓެބުން ލިބެން ހުންނަ އެޑް-އޯންސްތައް ބަލާލެވޭނެ. އެގޮތުން މަމެން 2ޖީބީ، 3ޖީބީ، 6ޖީބީ އަދި 12ޖީބީގެ އެޑް-އޯންސްތަކުން ޑިސްކައުންޓް ލިބޭނެ. ޕެކޭޖްތަކުގެ އަދަދު ދައްކާފައިހުންނާނީ “އާރބީ” އިން. އަދި ޕެކޭޖް ގަތުމާއެކު “އާރބީ”ގެ ބެލެންސުން ކެނޑިގެން ދާނެ.” ދިރާގުން ބުންޏެވެ.\nދިރާގުން ވަނީ ހުރިހާ ކަސްޓަމަރުންވެސް އެޑްއޯންސް ގަތުމުގެ ކުރިން އެކައުންޓް ބެލެންސް ނުވަތަ ބާކީ ޗެކް ކުރުމަށް އިލްތިމާސް ކޮށްފަ އެވެ. އެގޮތުން އެކައުންޓްގެ ބާކީ ބެލުމަށް މަމެން މޮބައިލް އެޕް ނުވަތަ 727 އަށް އެސް. އެމް. އެސް ކޮށްގެން ނުވަތަ *142# އަށް ގުޅާލައިގެން ބަލާލެވޭނެ ކަމަށް ވެސް އެ ކުންފުނިން ބުނެއެވެ.\nދިރާގު މަމެން އަކީ ޒުވާނުންނަށް އަމާޒު ކޮށްގެން ތައާރަފުކުރި އެމީހަކު ބޭނުންވާ ގޮތަށް ޑޭޓާ، ވޮއިސް އަދި އެސްއެމްއެސް އަމިއްލައަށް ކަނޑައެޅޭގޮތަށް އުފެއްދި އިންގިލާބީ މޯބައިލް ޕްލޭނެކެވެ. މި މޮބައިލް ޕްލޭންއަކީ ޒުވާނުންގެ މެދުގައި ނުހަނު މަގުބޫލުކަން ހޯދައިފައިވައި އެޕެއްކަންވެސް ފާހަނގަކޮށްލެވެއެވެ.\nދިރާގުން އަބަދުވެސް މަސައްކަތްކުރަނީ ޒުވާނުންގެ ޑިޖިޓަލް ތަޖުރިބާ އަށް އިތުރު ފުރިހަމަކަމެއް ގެނެސްދިނުމަށެވެ.


Raees Yaameen minivanvun: Dhen vaanee kihineiy? - vNews.mv\nރައީސް ޔާމިން މިނިވަންވުމާއެކު ސަޕޯޓަރުންނާ ސަލާމްކުރެއްވުން --- ފޮޓޯ: ޕީޕީއެމް\nރައީސް ޔާމިން މިނިވަންވުން: ދެން ވާނީ ކިހިނެއް؟\nޒިދާން މުޙައްމަދު Male' | 01 December 2021, 11:27\n30 ނޮވެމްބަރު 2021 ވީ އަންގާރަ ދުވަހުގެ ހެނދުނަށް އަލިވިލުނު ފަހުން އެތައް ބަޔަކު ނޭވާ ހިފަހައްޓާލައިގެން އިންތިޒާރުކުރަމުން ދިޔައީ ރާއްޖޭގެ އެންމެ މަތީ ކޯޓުގައި ހިނގަމުން ދިޔަ އަޑުއެހުމެއް ނިމޭނެ އިރަކަށެވެ. ފަނޑިޔާރުންގެ ނިއާ އިއްވާނެ ވަގުތަކަށެވެ. ކުރިއަށް ދިޔައީ ރާއްޖޭގެ އެންމެ ނުފޫޒު ގަދަ ސިޔާސީ ލީޑަރުންގެ ތެރެއިން އެއް ބޭފުޅަކު ކަމަށްވާ ކުރީގެ ރައީސް އަބްދުﷲ ޔާމިންގެ މައްޗަށް އިއްވާފައިވާ5އަހަރުގެ ޖަލު ހުކުމުގެ އިސްތިއުނާފީ ހުކުމް އިއްވުމުގެ މަޖިލީހެވެ.\nއިރު މެދު އުޑުން ހުޅަގަށް ޖެހިލުމުން އެ އިންތިޒާރަށް ނިމުން ގެނުވައިފިއެވެ. ހީވެސް ނުކުރާ ފަދަ ސިހުން ގެނުވި ހުކުމެކެވެ. އެތައް ބަޔަކު ހައިރާންކޮށްލި އެ ހުކުމް ވެގެން ދިޔައީ ރައީސް ޔާމީނަށް ތާއީދުކުރާ 96000 އަށް ވުރެ ގިނަ މީހުނަށް ބޮޑު އުފަލަކަށެވެ. ދިވެހިރާއްޖޭގެ ކްރިމިނަލް ކޯޓުން އިއްވި އަދި އޭގެ ފަހުން ހައި ކޯޓުން ވެސް ތާއީދުކޮށްފައިވާ ޖަލު ހުކުމް ސުޕުރީމް ކޯޓުން ބާތިލުކުރުމުން އީދެއް އައި ކަހަލައެވެ.\nފެނިގެން ދިޔައީ ރާއްޖޭގެ އެކިކަންކޮޅުތަކުގައި އުފާފާޅުކުރަމުން ދިޔަ މަންޒަރެވެ. އެއްބަޔަކު އުފަލުން ހެމުން ދިޔަ އިރު އަނެއް ބަޔަކަށް އުފަލުން ރޮވުނުތަން ޓީވީން ވަގުތުން ދުރަށް ދެއްކި މަންޒަރުތަކުން ވެސް ފެނިގެން ދިޔައެވެ.\nސުޕްރީމް ކޯޓުގައި އަންގާރަ ދުވަހު ކުރިއަށް ދިޔަ އިސްތިއުނާފީ ހުކުމް އިއްވުމުގެ މަޖިލީހުގައި ފުރަތަމަ ރަޢުޔު އިއްވާފައި ވަނީ އިސްފަނޑިޔާރު މަހާޒް އަލީ ޒާހިރުއެވެ. އިސްފަނޑިޔާރު ވަނީ އިސްތިއުނާފީ 22 ނުކުތާގެ ތެރެއިން 13 ނުކުތާއަކަށް ރައުޔު އިއްވާފައެވެ.\nއެ ރައުޔަށް ދެން ތިއްބެވި ދެ ފަނޑިޔާރުން ވެސް ތާއީދު ކުރެއްވިއެވެ. ރައީސް ޔާމީންގެ ޖަލު ހުކުމްގެ މައްސަލައިގެ އިސްތިއުނާފީ ހުކުމް އިއްވުމުގެ މަޖިލީހުގައި ޖުމްލަ ގޮތެއްގައި މި މައްސަލައިގެ ރައުޔު އިއްވަވަމުން ފަނޑިޔާރު މަހާޒް އަލީ ވަނީ ކްރިމިނަލް ކޯޓާއި ހައިކޯޓުގެ ޙުކުމް ބާތިލު ކުރުމަށް ފެނިވަޑައިގަންނަވާ ކަމަށް ނިންމަވާފައެވެ.\nނަމަވެސް ފަނޑިޔާރު ވަނީ ތަހުގީގީ އިދާރާތަކުން ބަލަމުންދާ ފައިސާތަކެއް އަމިއްލަފުޅަށް އިންވެސްޓު ކުރެއްވުމަކީ ޤާނޫނީ ވެރިކަމަށް ނުބައްލަވައި، އަމިއްލަ މަސްލަޙަތު އިސްކުރެއްވުން ކަމަށް ވިދާޅުވެފައެވެ. ވީމާ މިއީ ބެލޭނެ މައްސަލައެއް ކަމަށާއި، ދައުލަތަށް އެ ޙައްޤު ލިބިގެންވާކަމަށް ފަނޑިޔާރު ވިދާޅުވިއެވެ.\nދެން އޮތީ ބޮޑު ސުވާލެވެ. ދެން ވާނީ ކިހިނެއް ހެއްޔެވެ؟ އެމްއެމްޕީއާރުސީ މެދުވެރިކޮށް ގއ. ވޮޑަމުލާ ކުއްޔަށް ދީގެން ލިބުނު އެއް މިލިއަން ޑޮލަރު އަމިއްލަފުޅު އެކައުންޓަށް ޖަމާކޮށް، އެ ފައިސާ ލޯންޑަކުރިކަން ސާބިތުވެ ކްރިމިނަލް ކޯޓުން ކުރި ހުކުމް ބާތިލުކުރި އިރު، ރިޝްވަތު ގަބޫލުކުރުމާއި މަނީ ލޯންޑާކުރުމުގެ އިތުރު ދައުވާއެއް އެމަނިކުފާނުގެ މައްޗަށް ދައުލަތުން ވަނީ އުފުލާފައެވެ.\nރައީސް ޔާމިންގެ މައްޗަށް އިތުރު ދައުވާތަކެއް އުފުލާފައި ވީ ނަމަވެސް މިވަގުތަށް ރައީސް ޔާމިން އެ ވަނީ މިނިވަން ވެފައެވެ. އިދިކޮޅު ލީޑަރުގެ ހައިސިއްޔަތުން ޒިންމާ އަދާނުކުރެއްވި ޖަލުގައި ހުންނަވަން ޖެހިވަޑައިގަތުމުން ދެވަނައަށް އެންމެ ބޮޑު ސިޔާސީ ޕާޓީ ޕީޕީއެމްގެ މަސައްކަތްތައް އޮތީ މަޑުޖެހިފަ އެވެ. އިދިކޮޅު ޕާޓީއެއްގެ ޒިންމާ ފުރިހަމައަށް އަދާނުކުރެވި މުޅި ޕާޓީގެ މިސްރާބު ބަދަލުކޮށްލަން ޖެހުނީ އެމަނިކުފާނު މިނިވަންކުރުމަށެވެ. އެކަން ކާމިޔާބު ވެއްޖެއެވެ.\nސިޔާސީ މުފައްކިރުން ވިދާޅުވާ ގޮތުގައި އިދިކޮޅު ފަރާތްތަކުން ދެން އަމާޒު ހިފާނީ މަޑުޖެހިފައި އޮތް ސިޔާސީ މަސައްކަތްތައް ރޭސް ކުރާށެވެ. ޕާޓީއަށް މެމްބަރުން އިތުރުކުރުމާއި ޕާޓީ ބިޔަކޮށް ވަރުގަދަކުރުމުގެ ހަރަކާތައްތައް މުޅި ރާއްޖެއަށް ފުޅާކުރާށެވެ. އެއާއެކު ދެން އަމާޒު ހިފާނީ 2023ގައި އޮންނަ ރިޔާސީ އިންތިޚާބަށެވެ. ރައީސް ޔާމިން މިނިވަންވުމާއެކު އިންތިހާބުގައި ވާދަކުރަން ގާނޫނީ ގޮތުން އޮތް ހުރަސ ވެސް ނެތިއްޖެއެވެ.\nއެހެންވެ ޕީޕީއެމްގެ ތެރޭގައި ޕްރައިމަރީގެ ޝައުގުވެރިކަން ހުންނެވި ބޭފުޅުން އެ އުއްމީދުތަކާ އެކު އެއްފަރާތްވެވަޑައިގަންނަވާނެ އެވެ. އެންމެން ވެސް އަމާޒަކަށް ދެން އޮންނާނީ ޔާމީންގެ ފަހަތްޕުޅުގައި މަސައްކަތް ކުރެއްވުމަށެވެ.\nދެން ވާ ގޮތެއް ވެސް ބަލަން ތިބެމާހެވެ.\nސިޔާސީ ޕީޕީޕއެމް ރައީސް ޔާމީން ރިޕޯޓް\nދެންވާނެ ގޮތަކީ އަނެއްކާވެސް ކޮންމެސް އެއްޗެކޭ ކިޔައިގެން އެފަކީރަށް ދައުވާއެއް ކުރެވޭތޯ ބަލާނީ. ބުނެފާނެ އެގޭ ފާހާނަ ތަށި ހުރީ ވަގަށް ނަގާފައޭވެސް. މިއީ ރ މައުމޫން ރަންފާހާނާ ބޭނުންކުރަނިއްޔޭ ކިޔައިގެން ދުވި މީހުން. މިމީހުން މިގަންނަނީ މިހާރު ކޮން ގަނޑެއްކަން ރައްޔިތުންނަށް ވަރަށް ފުރިހަމަޔަށް އެނގޭ. މަމިބަލަނީ ވޯޓެއް ލެވޭނެ ދުވަހެއް އާދޭތޯ.\nރޭގަވެސް ބައެއް މީހުންގެ ލޮލަށް ނިދި ނާންނަކަމަށް ވާހަކަ ދެެކެވި އުޅޭ. ދެންވާނެ ގޮތް ވިސްނާލާ. ހަމަގައިމުވެސް މިއީ ގަޓުހުރި ފިސާރި ލީޑަރެއްކަން ރައްޔިތުންނަށް ސާބިތުކޮށްދީފި އެހެންވީމަ ކިތަންމެ ހީކެރުވިޔަސް ކަންކަން ކުރެވޭނީ ކުރެވޭވަރުގެ ގާބިލް މީހުނަށް. ކިތަން ކުރަން ބޭނުން ވިޔަސް ގާބިލްކަން ނެތިއްޔާ ވާނެގޮތް ފެންނަމުންތާ މިދަނީ\nއަޅުގަނޑަށް ވިސްނެނީ ދެންވެސް އަނެއްކާ ވެސް ދައުވާއެއް ކުރެވެން އޮތީ ކިހިނެއްތޯ ބަލާފަ ކިތަންމެ ހަނީ ފުރުސަތެއް އޮތަސް އެމަނިކުފާނަށް 2023 ގައި ވާދަ ނުކުރެވޭނެ ގޮތެއް ހެދޭނެ ގޮތެއް ސަރުކާރުން ހޯދާ އެމަގަކުން ދަތުރުކުރާނެކަމީ ޝައކެއްވެސް އަޅުގަނޑުގެ އޮތްކަމެއްނޫން\nދެން ވާނެ ގޮތެއްގެ މާބޮޑު ހިސާބެއް ހަދާކަށް ނުޖެހެއެވެ. އެމަނިކުފާނު މިނިވަންވެ ގެއަށް ވަޑައި ނުގެންނެވެނީސް ގަތް ބިރެއްގެ ބޮޑުކަމުން އަވަހަށް ހުކުމެއްނެރެ ނުފުރޭ ގޮތަށް ހަދަން ފޫގަޅާލި ގަޅާ ލުމަކީ ދެންވާގޮތް އިތުރަށް ދިރާސާ ކުރަން ނުޖެހޭ ކަމެއްގެ ގޮތުގައި ދެކެން. ސަރުކާރަށް ހަމަނިދި ނުލިބޭނެ ރައީސް ޔާމީން ދޫކޮށްލާފަ ބަހައްޓާކަށް. އެހެންވީމަ ބެއްދެން އެއްގޮތެއްވެސް އޮތަނަމަ އެކަމެއް ކުރަން އެތިބީ ފޫގަޅާފަ ކަމުގެ ހެކި މިހާރު މިދޭހަވީ.


ބިދޭސީއަކަށް ވަގު ޑޮލަރު ވިއްކި ދެ މީހަކު ބޮޑު އަދަދަކުން ޖުރިމަނާ ކުރުމަށް ހުކުމްކޮށްފި - AO News\nބިދޭސީއަކަށް ވަގު ޑޮލަރު ވިއްކި ދެ މީހަކު ބޮޑު އަދަދަކުން ޖުރިމަނާ ކުރުމަށް ހުކުމްކޮށްފި\nއޮޅުވާލައިގެން ބިދޭސީއަކަށް ވަގު ޑޮލަރު ވިއްކި ދެ މީހަކު ބޮޑު އަދަދަކުން ޖުރިމަނާކުރުމަށް ކްރިމިނަލް ކޯޓުން ހުކުމް ކޮށްފިއެވެ.\nއޮޅުވާލައިގެން ބިދޭސީއަކަށް ވަގު ޑޮލަރު ވިއްކި މައްސަލައިގައި 28,800 ރުފިޔާއިން ޖޫރުމަނާކޮށްފައިވަނީ މުޙައްމަދު ނައުފަލް އިބްރާހީމް ޒާހިރު, ހ. ގަރޑްންބިއުޓީ އަދި މ. ފުސްފަޅު ނައުފަލް އިބްރާހީމްއެވެ.\nމި ދައުވާގައި ބުނެފައިވަނީ މި އަހަރުގެ މާޗު މަހުގެ 31 ވަނަ ދުވަހުގެ ރޭ ހިނގި މި ހާދިސާގައި ބޭރު ފައިސާ ގަނެ ވިއްކާ ވައިބާ ގްރޫޕެއްގައި 900 ޑޮލަރު ވިއްކުމަށް ޕޯސްޓް ކުރީ އަޙްމަދު ނައުފަލްކަމަށެވެ. 16.50 ރޭޓުން، 13،200 ދިވެހި ރުފިޔާ ދިނުމަށްފަހު އެ ޑޮލަރު ގަނެފައިވަނީ ޕާކިސްތާނުގެ ރައްޔިތެއްކަމަށްވާ މިރުޒާ އަޙްމަދު މާޒްއެވެ. އޭނާ ގަތް 900 ޑޮލަރުގެ ތެރެއިން 800 ޑޮލަރަކީ ވަގު ޑޮލަރު ކަމަށް ދައުވާގައި ވަނީ ބުނެފައެވެ.\nމި މައްސަލައިގެ ތުހުމަތުގައި ހައްޔަރުކުރެވުނު ދެ މީހުން ވެސް ކުށް ކުރި ކަމަށް އިއުތިރާފްވެ ވިހާވެސް ކުޑަ އަދަބެއް ދިނުމަށް އެދިފައިވާއިރު ޖޫރިމަނާ ފައިސާ ދެއްކޭނެ ފަދަ ގާބިލްކަން ހުރި ކަމަށް އެ ދެމީހުންވެސް ވަނީ ބުނެފައެވެ. ނަމަވެސް ދައުލަތުން އެދިފައިވަނީ އެ ދެ މީހުންނާ އެކު ހަދާފައިވާ އިއުތިރާފްގެ އެއްބަސްވުމާ އެއްގޮތަށް4މަހާއި 24 ދުވަހުގެ ޖަލު އަދަބެއް ދިނުމަށެވެ.\nއެހެންނަމަވެސް އެ މައްސަލައިގައި އެ މީހުން ޖޫރިމަނާ ކުރުމަށް ޝަރީއަތުން ނިންމީ އެފަދަ ކުށްތަކުގައި ޖަލަށް ލުމުގެ އަދަބު ކަނޑައެޅުމުން ދައުލަތަށް އުފުލަން ޖެހޭ މާލީ ބުރަ އަދި އިދާރީ ބުރަ ބޮޑުވާނެތީއެވެ. އެހެންކަމުން މި މައްސަލަ ބެއްލެވި ގާޒީ ވަނީ 28,800 ރުފިޔާ ދެ މަސް ދުވަހުގެ ތެރޭގައި ދެއްކުމަށް ހުކުމްކޮށްފައެވެ.\nމަކަރާއި ހީލަތުގެ މައްސަލައަކާއި ގުޅިގެން ސުވާލުކުރުމަށް ފޭދޫ މީހަކު ހޯދަނީ\nޓުއަރ ގައިޑެއްކަމަށްބުނެ އޮޅުވާލައިގެން ފައިސާތަކެއް ވަގަށް ނެގި މީހާ ހައްޔަރުކޮށްފި\nމަކަރާއި ހީލަތުން ފައިސާ ހޯދި މައްސަލައަކާއި ގުޅިގެން މީހަކު ހޯދަނީ


އިސްރާޢީލުގެ ދިފާޢަށާއި ސަލާމަތަށް ކުރަންޖެހުނު ކޮންމެ ކަމެއް އެ ޤައުމުން ކުރަންޖެހޭކަމަށާއި އެއީ އެ ޤައުމަށް ލިބިފައިވާ ޙައްޤެއްކަމަށް އެމެރިކާގެ ރައީސް ޖޯ ބައިޑަން ވިދާޅުވެއްޖެއެވެ. އޭނާ އެ މޭރުމުން ވާހަކަދެއްކެވީ ފަލަސްޠީނުގެ ރައްޔިތުންނާ ދެކޮޅަށް އިސްރާއީލުގެ އަނިޔާވެރިކަން ފާއިތުވި ދުވަސްތަކުގެ ތެރޭގައި އިތުރުވެފައިވަނިކޮށެވެ.\nއިސްރާއީލުގެ ޙައްދުފަހަނައަޅާފައިވާ ބޮޑުވަޒީރު ބެންޔަމިން ނަތަންޔާހޫއަށް ފޯނުން ގުޅުއްވައި ބައިޑަންވަނީ ހަމަނުޖެހުން ވަރަށް އަވަހަށް ނިމޭނެކަމަށް އުންމީދުކުރައްވާކަމަށް ވިދާޅުވެފައެވެ. ނަތަންޔާހޫއާ ދެއްކެވި ވާހަކަފުޅަށްފަހު ނޫސްވެރިންނަށް މަޢުލޫމާތު ދެއްވަމުން ހަމަނުޖެހުން އަވަހަށް ނިމޭނެކަމަށް ބައިޑަން އުންމީދުކުރައްވާ ސަބަބެއް ވިދާޅުވެފައެއް ނުވެއެވެ.\nނަމަވެސް އޭނާ ވިދާޅުވީ ހަމަނުޖެހުން ހުއްޓުވުމަށް އެމެރިކާގެ ސަރުކާރުން އިސްރާއީލާއި ސަޢުދީ ޢަރަބިއްޔާއާއި މިޞްރާއި ޔޫއޭއީއާ މަޝްވަރާ ކުރަމުންދާކަމަށެވެ. އިސްރާއީލާ ގުޅުން ބަދަހިކޮށްފައިވާ ޢަރަބި6ޤައުމުގެ ތެރޭގައި ސަޢުދީ ޢަރަބިއްޔާއާއި މިޞްރާއި ޔޫއޭއީ ހިމެނެއެވެ.\nއަދި މިޞްރަކީ މީގެ ކުރިން ހިނގާފައިވާ އިސްރާއީލާއި ފަލަސްޠީނުގެ ކުރިމަތިލުންތައް ހުއްޓުވުމަށް މެދުވެރިއެއްގެ ދަޢުރު އެންމެ ގިނަ ފަހަރު ޢަދާކޮށްފައިވާ ޤައުމެވެ. ގިނަ ބަޔަކު ޤަބޫލުކުރާ ގޮތުގައި އެމެރިކާގެ ތާޢީދެއް ނެތި އިސްރާއީލުން ފަލަސްޠީނުގެ ރައްޔިތުންނާ ދެކޮޅަށް ޢުދުވާންތަކެއް ނުހިންގާނެއެވެ. މީގެ ކުރިން އެމެރިކާއިން އެންގުމުން އިސްރާއީލުން ހިންގަމުންދިޔަ ޖަރީމާތައް ހުއްޓާލާފައިވެއެވެ.\nއެމެރިކާގެ ރިޔާސީ ގަނޑުވަރު ވައިޓު ހައުސުން ނެރެފައިވާ ބަޔާނެއްގައި ބުނެފައިވަނީ ނަތަންޔާހޫއަށް ފޯނުން ގުޅުއްވައި ފަލަސްޠީނުގެ ޣައްޒާގައި ވެރިކަންކުރާ ޙަމާސް ޖަމާޢަތުން އިސްރާއީލަށް ދެމުންދާ ރޮކެޓު ޙަމަލާތައް ހަރުކަށި އިބާރާތުން ކުށްވެރިކުރައްވާފައިވާކަމަށެވެ. އަދި އެމެރިކާގެ ތާޢީދު އަބަދުވެސް އިސްރާއީލަށް އޮންނާނެކަމަށާއި އިސްރާއީލުގެ ދިފާޢަށް ކުރަންޖެހޭ ހުރިހާ ކަމެއް ކުރުމުގެ ޙައްޤު އެ ޤައުމަށް އޮންނާނެކަމަށް އޭނާވަނީ ވިދާޅުވެފައެވެ.


Gina Resort thah hulhuvi, MIFCO, STO ge dhashah Gina Resort thah hulhuvi, MIFCO, STO ge dhashah\nގިނަ ރިސޯޓުތައް ހުޅުވި، މިފްކޯ އެސްޓީއޯގެ ދަށަށް\nމިދިއަ އަހަރަކީ ރާއްޖޭގެ ޓޫރިޒަމްގެ ތާރީހުގައި އެންމެ ގިނަ ރިސޯޓުތައް ހުޅުވި އެއް އަހަރަށް ވާނެ އެވެ. ގިނަ ރިސޯޓުތަކެއް ބާޒާރަށް ނެރުމަށް ސަރުކާރުން ކަނޑައެޅި ލަނޑުދަނޑި އަށް ވާސިލް ވުމަށްޓަކައި ހާއްސަ އިނާޔަތް ތަކެއް ދިނެވެ. މީގެ ނަތީޖާއަކަށްވީ 2016 ގައި ގާތްގަނޑަކަށް 22 ރިސޯޓެއް ހުޅުވިގެން ދިއުމެވެ.\nމިދިއަ އަހަރު ރިސޯޓުތަކެއް ހުޅުވިއިރު، އަހަރު ނިމުނުއިރު، ރާއްޖެއަށް ޒިޔާރަތް ކުރި ޓޫރިސްޓުންގެ އަދަދު ވަނީ އެއް މިލިއަން ފަހަނަ އަޅައި ގޮސްފަ އެވެ. މިގޮތުން 1.4 މިލިއަނަށް ވުރެ ގިނަ ޓޫރިސްޓުން ޒިޔާރަތް ކުރި އެވެ. ނަމަވެސް އަހަރު ނިމިގެން ދިޔައިރު ރާއްޖޭގެ މައި ޓޫރިޒަމް މާކެޓު ކަމަށްވާ ޗައިނާ މާކެޓުން އައި ޓޫރިސްޓުންގެ އަދަދު ހުރީ ދަށުގަ އެވެ. އޮގަސްޓް މަހުގެ ނިޔަލަށް ތަފާސް ހިސާބުތައް ދެއްކި ގޮތުގައި މި މުއްދަތާ ހަމަ އަށް ޗައިނާ އިން ޒިޔާރަތް ކުރީ 289،123 ޓޫރިސްޓުންނެވެ. މިއީ ކުރީ އަހަރު ޒިޔާރަތް ކުރި 232،403 ޓޫރިސްޓުންނާ އަޅާބަލާއިރު، 10.6 ޕަސެންޓް ދަށް އަަދަދެކެވެ.\nމި ނިމުނު އަހަރު ރާއްޖޭން ވަނީ ދުނިޔޭގެ އެންމެ ބޮޑު ޓޫރިޒަމް ފެއާ ކަމަށްވާ އައިޓީބީ ބާލިންގެ ހޮސްޓް ކަންޓްރީގެ ގޮތުގައި ބައިވެރިވެފަ އެވެ. މީގެ އިތުރުން ވެސް ދުނިޔޭގެ ބޮޑެތި ފެއާތަކުގައި ރާއްޖޭން ބައިވެރިވެ، ޕްރޮމޯޝަން ހަރަކާތްތައް ހިންގާފައިވެ އެވެ.\nމި 2016 ވެގެން ގޮސްފައިވަނީ ދުނިޔޭގެ މަޝްހޫރު ތަރިންނާއި ސެލެބްރިޓީންގެ ނަޒަރު ރާއްޖެއަށް ހުއްޓުނު އަހަރަކަށެވެ. ހާއްސަކޮށް އިންޑިޔާގެ، ބޮލީވުޑްގެ ގިނަ ތަރިން ރާއްޖޭގައި ޗުއްޓީ ހޭދަކޮށްފައިވެ އެވެ. މިގޮތުން މި އަހަރު ރާއްޖޭގައި ޗުއްޓީ ހޭދަކުރި ބައެއް ތަރިންގެ ތެރޭގައި އަމީތާބް ބަޗަން އާއި ރިތިކް ރޯޝަން އަދި ދިޕިކާ އާއި އާއިލާ ބަޓް އަދި ސޮނާކްޝީ ހިމެނެ އެވެ.\nމިފްކޯ ދަރަންޏާއެކު އެސްޓީއޯގެ ދަށަަށް\nރާއްޖޭގެ މަސްވެރިކަމުގެ ދާއިރާގެ އެންމެ ބޮޑުކަމެއްގެ ގޮތުގައި ފާހަގަ ކުރެވެނީ ސަރުކާރު މަސް ކުންފުނި މިފްކޯ އެސްޓީއޯގެ ދަށަށް ބަދަލު ކުރުމެވެ. އެސްޓީއޯގެ ސަބްސިޑަރީ ކުންފުންޏަކަށް މިފްކޯ ބަދަލުކުރި މައިގަނޑު ސަބަބެއްގެ ގޮތުގައި ސަރުކާރުން ބުނެފައިވަނީ އެ ކުންފުނީގެ ހިންގުން ވަރުގަދަ ކޮށް ދަރަނިން ހަލާސް ކޮށްފައިވާ ކުންފުންޏަކަށް ހެދުމެވެ. މި ބަދަލު ގެނައިއިރު، މިފްކޯގައި 300 މިލިއަން ރުފިޔާގެ ދަރަންޏެއް އޮތެވެ. ނަމަވެސް ސަރުކާރުން ބުނެފައިވަނީ މި ދަރަނި ހަލާސްކޮށް މިފްކޯ އާއި އެސްޓީއޯ ގުޅިގެން ދެ ކުންފުންޏަށް ފައިދާވާނެ ގޮތަކަށް މަސައްކަތް ކުރެވޭނެ ކަމަށެވެ.\nމަސްވެރިކަމުގެ ދާއިރާގައި ދެން އެންމެ ބޮޑަށް ފާހަގަ ކުރެވުނު އަނެއް ބަދަލަކީ ސަރުކާރުގެ މައި މަސް ފެކްޓްރީ ފެލިވަރުގެ ބޮޑު ތަރައްގީ އެވެ. މިފްކޯ އާއި ކޫއްޑޫ އަދި ފެލިވަރު ތިން ކުންފުންޏަކަށް 2010 ވަނަ އަހަރު ބަދަލު ކޮށްލުމާއެކު ފެލިވަރަށް މަސް ލިބުން މަދުވެ، އެ ފެކްޓްރީގެ މަސް އުފެއްދުމުގެ ގާބިލްކަން އޮތީ ދަށަށް ފޮސްފަ އެވެ. ކުރިން ދުވާލަކު 50 ޓަނުގެ ދަޅު މަސް ބަންދު ކުރި ކާރުހާނާގެ ގާބިލްކަން 15 ޓަނަށް ވެއްޓުނެވެ. ނަމަވެސް ސަރުކާރުން ފަސް މިލިއަން ޑޮލަރު އިންވެސްޓްކޮށް ފެލިވަރުގެ ދަޅު މަސް އުފެއްދުމުގެ ގާބިލްކަން ވަނީ 50 ޓަނަށް އިތުރުކޮށްފަ އެވެ. އަދި ދުނިޔޭގެ މަޝްރޫއު ސުޕަ މާކެޓުތަކަށް މަސް ބަންދުކޮށްދޭން ވަނީ ފަށާފަ އެވެ. އަދި މިތަނުން އިތުރު 200 ވަޒީފާ އުފައްދައި، ފެލިވަރުގެ މަސައްކަތަށް ވަނީ ހަލުވި ކަމެއް ގެނެސްފަ އެވެ. އަދި ސައޫދީ އަރަބިއްޔާ އިން އެހީގެ ދަށުން ރާއްޖޭގެ ހަތަރު ސަރަހައްދުގައި އައިސް ޕްލާންޓުތައް އަޅަން ނިންމުން ވެސް ވެގެން ދިޔައީ އަހަރުގެ ބޮޑު ބަދަލަކަށެވެ.


Vaguthu faaithu nuvanees fiyavalhuthah varugadhakuravvaa: Maumoon - vNews.mv\n( މާލެ ،7ނޮވެމްބަރު 2019 ) - ވީފޮޓޯ : އަހުމަދު ޝުރާއު\nވަގުތު ފާއިތުނުވަނީސް ފިޔަވަޅުތައް ވަރުގަދަކުރައްވާ: މައުމޫން\nޠާހިރާ އަޒްހާރު 02 April 2021, 17:18\nވަގުތު ފާއިތު ނުވަނީސް ކޮވިޑް-19 އިން ރައްކާތެރިވުމަށް އިތުރު ފިޔަވަޅުތައް އެޅުމަށް ކުރީގެ ރައީސް މައުމޫން އަބްދުލް ގައްޔޫމް ގޮވާލައްވައިފިއެވެ.\nމައުމޫން މިފަދައިން ގޮވާލެއްވީ ކޮވިޑް-19 އާއި ގުޅިގެން މާލެ ސަރަހައްދުގައި އަޅާފައިއޮތް ގިނަ ރައްކާތެރިކަމުގެ ފިޔަވަޅުތަކަކަށް ލުއި ދިނުމާއި ގުޅިގެން ކުރެއްވި ޓްވީޓެއްގައެވެ.\nމައުމޫން ވިދާޅުވީ މިހާރު ރާއްޖޭގައި ކޮވިޑްގެ ކޭސްތައް އިތުރުވަމުންދަނީ ސަމަލުވާންޖެހޭ މިންވަރަށް ކަމަށެވެ. އެހެންކަމުން ވަގުތު ފާއިތުވުމުގެ ކުރިން އިތުރު ފިޔަވަޅުތައް އެޅުން އަވަސްކުރުމަށް މައުމޫން ވަނީ ކަމާބެހޭ އިދާރާތަކަށް ގޮވާލައްވާފައެވެ.\nކޮވިޑް-19 އާއި ގުޅިގެން މާލެ ސަރަހައްދުގައި އަޅާފައި އޮތް ގިނަ ފިޔަވަޅުތަކަކަށް ވަނީ ލުއި ދީފައެވެ. އެގޮތުން މާލެ ސަރަހައްދުގައި ރޭގަނޑު 11:00 އިން ފަތިހު 4:30 އަށް ހިންގާފައިވާ ކާފިއު ވަނީ އުވާލަފައެވެ. މިއާއެކު މީގެ ކުރިން އަޅާފައިވާ ގިނަ ފިޔަވަޅުތަކަކަށް ވަނީ ލުއި ދީފައެވެ.\nއެޗްޕީއޭއިން މި ލުއިތައް ދޭން ނިންމާފައިވަނީ ރާއްޖެއިން ފެންނަ ޕޮޒިޓިވް ކޭސްތަކުގެ އަދަދުވެސް އިތުރުވަމުންދާ ދަނޑިވަޅެއްގައެވެ.\nއެގޮތުން ރާއްޖޭގެ އެންމެ ފަހުގެ ހާލަތަށް ބަލާއިރުވެސް 300 މީހުން ވަނީ ކޮވިޑަށް އަލަށް ޕޮޒިޓިވްވެފައެވެ. މި މީހުންގެ ތެރެއިން 94 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. އަތޮޅުތެރޭގެ ރަށްތަކަށް ނިސްބަތްވަނީ 98 މީހުންނެވެ. 15 މީހުން ނިސްބަތްވަނީ ރިސޯޓްތަކަށެވެ. 95 މީހުން ނިސްބަތްވަނީ ސިނާއީ މަސައްކަތްކުރާ ރަށްތަކަށެވެ.\nމިހާރު ރާއްޖެއިން ފެންނަ ކޮވިޑް ކޭސްތަކުގެ ތެރެއިން އެންމެ ގިނަ ކޭސްތައް ފެންނަމުންދަނީ އަތޮޅުތެރެއިންނެވެ. އެގޮތުން އަތޮޅުތެރޭގައި ކޮމިއުނިޓީ ސްޕްރެޑެއް އޮތްކަން ފާހަގަކުރެވޭ ރަށްރަށް މޮނިޓަރިންނަށް ލަމުންގެންދާއިރު، މިވަގުތު މޮނިޓަރިންގެ ހާލަތުގައި އޮތް ރަށްރަށަކީ ދ.ކުޑަހުވަދޫ، ރ.އުނގޫފާރު، ދ.މީދޫ، ކ.ހުރާ، ކ.ދިއްފުށި، ޅ.ނައިފަރު، ރ.މަޑުއްވަރި، ރ.ހުޅުދުއްފާރު، ޅ.ފެލިވަރު، ޅ،ހިންނަވަރު، ރ.އަލިފުށި، ގދ.ތިނަދޫ، ޅ.އޮޅުވެލިފުށި، ނ.ހުޅުދޫ އަދި ރ.މާކުރަތެވެ.\nކޮރޯނާވައިރަސް ރާއްޖެ މައުމޫން އަބްދުލް ގައްޔޫމް ސިޔާސީ


ތިޔަ ލޯބީގާ5– Esfiya\nFeatured ހިތާމަ އުފެއްދުންތެރި ލިޔުން އެހެނިހެން މަޖާ ލޯބި 1 day ago\nއެއާއެކު މިޝްޔާ އިސްއުފުލާ އަކުރަމް އަށް ބަލާލިއެވެ. އޭރު އަކުރަމުގެ ކަޅުކަން ގަދަ އެ ދެލޮލުގެ ތޫނު ނަޒަރު ހުއްޓިފައި ހުރީ ސީދާ މިޝްޔާ ގެ ދެ ލޮލަށެވެ. އަކުރަމް ގެ ހޫނުނޭވާތައް މިޝްޔާ ގެ މޫނަށް އެޅެން ފެށުމުން މިޝްޔާ ލޯމަރައިލީ އަކުރަމަށް ދަޢުވަތު ދެމުން ނެވެ.\nމިޝްޔާ އަށް ގެއަށް އާދެވުނު އިރު ހުރީ ދަންވަރު2ޖަހަން ކައިރި ވެފައެވެ. ގޭގެ ބޮޑު ދޮރު ލައްޕާލުމަށް ފަހު މިޝްޔާ މިސްރާބު ޖެހީ އޭނާގެ ކޮޓަރިއާ ދިމާލަށެވެ. ސިޑިން އަރަން ދިމާކުރި މިޝްޔާގެ ފިޔަވަޅު ތަކަށް ހުއްޓުމެއް އައީ ފަހަތުން މީހަކު އޭނަޔަށް ގޮވާލި އަޑަށެވެ. ފަޒާގެ ތެރެއަށް ފުން ނޭވާއެއް ދޫކޮށްލުމަށް ފަހު މިޝްޔާ ފަހަތަށް ބެލުމެއްވެސް ނެތި އަނެއްކާވެސް ސިޑިން އަރަން ދިމާކޮށްލިއެވެ. ނަމަވެސް މިފަހަރު މިޝްޔާ ކާމިޔާބު ނޫވީ ޝިފާޒް އައިސް މިޝްޔާ ގެ އަތުގައި ހިފާ އޭނާޔާ ދިމާލަށް އަބުރާ ލުމުން ނެވެ.” މިޝްޔާއަށް ބައްޕަ ގޮވާ އަޑު ހަމަ ނީވެނީތަ “ދަތްކުޑި ވިކާ ލައިގެން ހުރެ ޝިފާޒް ބުނެލިއެވެ.” އާނ. ނީވޭ. މަކިޔާ އެއްޗެއް އަޑު ނީވޭ މީހަކު ކިޔާއެއްޗެއް މަށަށް ވެސް ނީވޭ. “މިޝްޔާ އޭނާ ގެ އަތް ޝިފާޒް އަތުން ދަމާގަންނަމުން ބުނެލިއެވެ.” ދޮންބެ އަށް ވެސް ރަގަޅަށް އެގޭ ބައްޕަގެ ގޮތް. ބައްޕަ އިސްކުރަނީ ބައްޕަގެ އަމިއްލަ އެެދުންތަކާ ބައްޕަގެ އެ ބޮޑު އީގޯ. ބައްޕަގެ ކުރިމަތީގައި ދަރީންގެ އެއްވެސް އަގެއް ނެތް. މަލަދުގަނޭ ބައްޕަ ކިޔަން…… “މިޝްޔާގެ ވާހަކަ މެދު ކެޑުނީ މިޝްޔާ ގެ ކޯތާފަތް މައްޗަށް އެރި ހޫނު ހަމަލާއަކުން ނެވެ. އެ ހޫނު ހަމަލާދޭން އެރި ކޯތާފަތުގައި ފަރުމާ ލަމުން މިޝްޔާ އޭނާގެ މަންމަޔާ ދިމާލަށް ބަލައިލީ ކަރުނަވީ ނަރަކުން ނެވެ.”” ތީތަ މިޝްޔާ ،މިޝްޔާގެ ބައްޕަޔާ މުޚާޠަބު ކުރަން ޖެހޭ ގޮތަކީ. އެއީ މިޝްޔާގެ ބައްޕަ. ތިހެން ވާހަކަ ދައްކަންޏާ ދޭ މިގޭން ނުކުމެގެން. ““މިޝްޔާ އާއި ދިމާލަށް ޒާހިދާ ހަލޭލަވައި ގަތެވެ.” ހާސް ވާނެ ކަމެއް ނެތް. މާދަން ހެދުނު މަމިގެއިން މިއުޅެނީ އަބަދާ އަބަދަށް ދާން. ދެން އަބުރާ ދުވަހަކުވެސް އެެބުރި މިގެއަކަށް ނުވަންނާނަން. “އެހެން ބުނެލުމަށް ފަހު ހަލުވި ފިޔަވަޅު ތަކެއްގައި ސިޑިން އަރައިގެން ގޮސް ކޮޓަރިއަށް ވަދެ ބަންކިޔާ ދޮރު ޖަހާލިއެވެ. އޭރު ޝިފާޒް އާއި ޒާހިދާގެ އިތުރުން ހަމްދޫނު ހުރީ މިޝްޔާ އެކީ އެއްޗަކުން ހުއްޓުން އަރާފައެވެ.” އޭނާ ރަގަޅަށް ވެސް އެހުރީ އަހަރެން ދެލޮލުގެ ނޫރު ފަދަ އެ ދަރިފުޅުގެ ބޮލަށް ވަދެފައި. މިޝީ އަކީ ދުވަހަކުވެސް އަހަރެން ނާއި އެހެން ވާހަކަދެއްކި ކުއްޖެއް ނޫން. އެކަމަކު ބަލާ މިއަދު އޭނާ އަހަރެންނާއި ވާހަކަ ދެއްކި ގޮތް. “ކަރުނުން ފުރިގެން ވާ ދެލޮލުން މިޝްޔާ ދިޔަދިމާލަށް ބަލަން ހުރި ހަމްދޫނު ބުނެލިއެވެ.” އެ. އޭނާ އެބުނީ ކީކޭ ތަ. ހަމަ އަސްލު ވެސް އަހަރެމެން ދޫކޮށްލާފައި މިޝްޔާ ދާން ތައެއުޅެނީ“ޒާހިދާ އޭނާގެ ބޮލުގައި ދެއަތުން ހިފާ ތިރިވެ ލަމުން އަހާލިއެވެ.” މަންމާ އަހަރެން އޭރު ވެސް ބުނީމެއްނުން ކޮއްކޮ އެ އުޅެނީ އޭނާޔާ ކައިވެނި ކުރަން ށޯ. އަޅުގަނޑު ކޮއްކޮއާ ވަރަށް ވާހަކަ ދެއްކިން. ނަމަވެސް ކޮއްކޮ ހުރީ ގޮތް ދޫކުރާ ގޮތަށްކަށެއް ނޫން. މާދަމާ ހެދުނު އަށެއް ޖަހާއިރު ވާން ށޯ ހަމަޖެހިފައި ވަނީ. “ޝިފާޒް މަޔޫސް ވެފައި ހުރެ ބުނެލި އެވެ. ޒާހިދާ އަށް އަޑުން އަޑު ނަގާ ރޮއެގަނެވުނެވެ.” ހަމްދޫން އަހަރެން ގެ ދަރިފުޅު ހުއްޓުވާ. ހުއްޓުވާ. އަދި އޭނަޔަށް ކިރިޔާ 18 ވީ. “ޝިފާޒް އަށް މަންމަ ހިތުގައި ޖެހިފައި ހުރި ވަރު ފެނުމުން ކެތް ނުވެގެން ގޮސް އޭނާގެ ކޮޓަރި އަށް ވަދެ މިޝްޔާ ދޮރު ޖެހި ވަރަށް ވުރެ ބާރަށް ދޮރު ޖަހާލިއެވެ.” ޒާހިދާ އަހަރެމެންނަސް ވެވެން ހުރި ހުރިހާ ކަމެއް ކޮށްފިން. ދެން އަހަރެން ގަޔަކު ނެތް އެހެން އެއްވެސް ކަމެއް ކުރުމުގެ ހިތްވަރެއް. “ޒާހިދާޔާ އެއް ހަމަޔަށް ތިރިވެ ލަމުން ހަމްދޫން ބުނެލިއެވެ. އަދި ޒާހިދާ ގެ ކޮޑުގައި އަތް ވަށާލަމުން ޒާހިދާ ކޮޅަށް ތެދުކުރުމަށްފަހު އެ ދެމަފިރީން ވެސް ގޮސް ވަނީ ކޮޓަރިއަށެވެ.\nބަންގީގެ އަޑަށް މިޝްޔާ އޭނާ ކުރަން ހުރި ކަންތައް ހުއްޓާލުމަށްފަހު ފާހަނަ ޔަށް ފެންވަރަލައިގެން ނުކުތީ ނަމާދުކުރަން ވުޞޫ ވެސް ކޮއްގެނެވެ. އަވަސް އަވަހަށް ނަމާދުކޮށް ގެން މިޝްޔާ ފެށީ ތައްޔާރު ވާށެވެ. މިޝްޔާ ތައްޔާރުވެ ނިމުނު އިރު ހުރީ6ޖަހާފައެވެ. ދެން މިޝްޔާ އަވަސް ވެގަތީ ޕެކް ކުރުމަށެވެ. ޕެކިންގެ ހުރިހާ ކަމެއްކޮށް ނިމުނު އިރު ހުރީ 730 ވެފައެވެ. އަވަސް އަވަހަށް ދަބަސް ހިފައިގެން މިޝްޔާ ކޮޓަރިން ނުކުތެވެ.\nސިޓިންރޫމް ގެ ސޯފާއެއްގައި ނިއުސް ޕޭޕަރެއް ކިޔަން އިން ހަމްދޫން ހުއްޓުން އެރީ ސިޑިން ފޮއްޓެއް ހިފައިގެން ފައިބަންއާ މިޝްޔާ ފެނިފައެވެ. ވަގުތުން އެނިއުސް ލޭނާރު ކުރިމަތީގައި ހުރި ބިއްލޫރި މޭޒުމަތީގައި ބޭއްވުމަށްފަހު މިޝްޔާ އާއި ދިމާލަށް ހިގައިގަތެވެ. ނަމަވެސް މިޝްޔާ އެއަށް ވުރެ ކުރިން ގެއިން ނުކުމެގެން ގޮސް ކާރަށް އަރާ ދުއްވާލިއެވެ. ކާރު ގޮސް އަކުރަމްގެ ގޭ ކައިރީ ހުރި ތަނެއްގައި ޕާކުކުރުމަށްފަހު މިޝްޔާ އަކުރަމުގެ އިންތިޒާރުގައި ކާރު ބޭރުގައި މަޑުކުރިއެވެ. އެ ގޮތުގައި މާގިނައިރު މިޝްޔާ ހުންނާކަށް ނުޖެހުނެވެ. އަކުރަމް ފެނުމާއެކީ މިޝްޔާގެ ހިތް ހީވަނީ ދެންދެން މޭފަޅާލާ ނުކުމެދާނެ ހެނެވެ. ކަޅުކުލައިގެ ޓީޝަޓެއް މަތިން ރަތް ކުލައިގެ ކޯޓެއް ލައިފައި ވާއިރު ތިރިން ހަމަ އެކުލައިގެ ފަޓުލޫނެއް ލައިފައި ވެއެވެ. އެ ފަޓްލޫނުގެ ޖީބަށް ދެއަތް ޖަހައިގެން ފިރިހެން ވަންތަހިގުމެއްގައި ހިގާފައި އައި އިރު ހީވަނީ ކޮރެއަން މޮޑެލެއް ހެނެވެ. އެ ފިރިހެން ވަންތަކަން އިތުރުކޮށްދެނީ އޭނާގެ އެފަން އިސްތަށިގަނޑު ޒަމާނީ ގޮތަކަށް ސްޓައިލް ކޮއްފައިވުމުންނެވެ. އަކުރަމުގެ އެ އަންހެން ކުދިންގެ ހިތްތައް ކަތިލާފަދަ އެ ތޫނު ނަޒަރު ސީދާ މިޝްޔާ ގެ މޫނަށް އަމާޒު ވެފައި ވުމުން މިޝްޔާ ލަދުގަންނަ ގޮތްވެއެވެ. އެހެންކަމުން އަވަސްއަވަހަށް މިޝްޔާއަށް އިސްޖަހާލެވުނެވެ.” ހިފާފާ ން. “އަކުރަމް މިޝްޔާ އާއި އަރާހަމަވުމުން މިޝްޔާ ބުނެލިއެވެ. އެއާއެކު އަވަސް އަކުރަމް އަވަސް ހިގުމެއްގައި ގޮސް ކާރުގެ ކުރީ ސީޓަށް އެރިއެވެ. އަކުރަމް އަރާ ހަމަ ޖެހިލުމުން މިޝްޔާވެސް ޑްރައިވިން ސީޓަށް އަރާ ހަމަ ޖެހިލަމުން ކާރު ދުއްވާލިއެވެ. މާލޭގެ ހަލަބޮލި މަގުތަކުން ކާރުދުއްވަމުން ދިޔަ މިޝްޔާގެ ހިތްވަނީ އަވަސް ވެފައެވެ 10 މިނިޓު ފޭރޭ މިޝްޔާމެނަށް ކޯޓަށް ދެވުނެވެ. ކާރު ޕާކިން ޒޯނުގައި ޕާކުކުރުމަށްފަހު މިޝްޔާއާއި އަކުރަމް ގޮސް ކޯޓަށް ވަނެވެ. މާގިނައިރު ތަކެއް ނުވެ މިޝްޔާގެ ކައިވެނި އަކުރަމްއާ ކުރެވުނެވެ. މިޝްޔާގެ ބައްޕަ ކައިވެންޏަށް ނައުމުން ވަލީ ދީނީ ގާޒީ އެވެ. އަކުރަމް އަބިގަބޫލް އޭބުނުމާއެކު މިޝްޔާ ގެ ލޯ ކަރުނައިން ފުރިގެން ދިޔައެވެ.\nކައިވެނީގެ ހުރިހާ މަރުހަލާއެއް ނިމުމުގެ ދެން އެދެމީހުން މީސް ރާބުޖެހީ އެކުވެރިންނާއެކު ވަގުތުކޮޅެއް ހޭދަ ކުރަން ހަމަޖެހިފައި ވާތީ އެމީހުން ބައްދަލު ކުރަން ހަމަޖެހިފައި ވާތަނަށެވެ. އޭއީ މިޝްޔާގެ އެކުވެރި އެއް ކަމަށްވާ ލަމްރާގެ ގެއެވެ. މިޝްޔާމެން އެތަނަށް ދިޔައިރު އަކުރަމުގެ އެކުވެރިން ކަމައްވާ ޒިހާން އާއި އޭނާގެ ލޯބިވެރިޔާ މާޝާއާއި ލަހުފާނުއާއި އަނޫފުއާއި ޝިފާނުގެއިތުރުން ރާއިން ވެސް އެތާ އެދެމީހުން ގެ އިންތިޒާރުގައި ތިއްބެވެ.\nމިޝްޔާމެންނަށް ގެއަށް އާދެވުނު އިރު ހުރީ ރޭގަނޑު 10 ވެސް ޖަހާފައެވެ. ވެފައި ހުރި ވަރުބަލިކަމުގެ ސަބަބުން މިޝްޔާ ބޭނުންވީ ގެއަށް ދިޔަގޮތަށް ގޮސް ނިދާލާށެވެ. ނަމަވެސް މިރޭ އަކީ ވަރަށް ޚާއްޞަ ރެއެއްކަން ހަދާން ވުމާއެކު މިޝްޔާގެ ހިތް ތެޅުން ފެށީ އެހެނެއް މިހެނެއް ބަލާފައެއް ނޫނެވެ. އަވަސް ވެފައިވާ ހިތަކާއެކު މިޝްޔާ އަކުރަމް އާ އެކީ ގޮސް ކޮޓަރިއަށް ވަނެވެ. އޭރު މުޅި ކޮޓަރި ވަނީ އެރެއަށް ތައްޔާރު ކޮށްފައެވެ ކިންގް ސައިޒުގެ އެ ބޮޑުއެދު ނިވާކުރެވިފައި ވަނީ ރަތްކުލައިގެ ފިނިފެންމަލުގެ ފިޔަތަކުން ނެވެ. ހަމަ އެފަދައިން ޓައިލްސްތަކުގެ މަތީގައި ވެސް ވަނީ ފިނިފެންމަލުގެ ފިޔަތަކެވެ. މުޅި ކޮޓަރި އަލިކުރުމަށް ބޭނުން ކޮށްފައި ވަނީ ރަތް ކޯލާގެ އުއްބައްތި އެވެ.h\nThe riddle is : this belongs to you but everyone uses it. What is it\nVarah reethi Maasha Allah🙂🙂🙂\nI think riddle ge answer akey ‘your name’ hen🙂🙂\nVrh Sali mi part vess ❤\nMishya Hama Akram aa marry kuree dhw❤\nAley dhn vaane gothakaa medhu vrh Curious❤\nWaiting for the next part ❤\nAbsolutely correct maash. 💐🎊🎉🎊💐🎉🎊🎉🎊💐🎉🎊💐🎉🎊🎊💐🎉🎊💐🎉🎊congratulations\nThank you ril. 😊😊😊😇😇😇😊😇😊😇


ދެ އަހަރުގެ މެދުކެނޑުމަކަށްފަހު، މިއަހަރު މިނިވަންދުވަހު ފުޅަނދުބުރު އޮންނާނެ\nމިއަހަރުގެ މިނިވަންދުވަހު ފުޅަނދުބުރު އޮންނާނެއެވެ. ފުޅަނދުބުރު މިނެރެނީ ދެ އަހަރުގެ މެދުކެނޑުމަކަށްފަހުއެވެ. ފުޅަނދުބުރު އޮންނާނީ މިމަހުގެ 27 ވާ ހޮނިހިރު (އަންނަ ހޮނިހިރު) ދުވަހުގެރޭ މާލޭގެ ބޮޑަތި މަގުތަކުގައެވެ.\nއޭގެތެރޭގައި މަޖީދީމަގު، ސޯސަންމަގު، އަމީރުއަހުމަދު މަގު، ބޮޑުތަކުރުފާނުމަގު ހިމެނެއެވެ. އެރޭގެ ފުޅަނދުބުރަށްފަހު ޖެހިގެން އަންނަ ދުވަހު ( ޖުލައި 28 ) ހަވީރާއި ރޭގަނޑު ފުޅަނދުތައް ޢާއްމުކޮށް ދައްކާލުން އޮންނާނެއެވެ. ފުޅަނދުތަކުގައި ކުރިއަށްގެންދާ ކުޅިވަރުތަކާއެކު ޢާއްމުކޮށް ދައްކާލުން އޮންނާނީ އިންޑަސްޓްރިއަލް ޒޯން ޞަރަހައްދުގައެވެ. ފުޅަނދުތައް ތައްޔާރުކުރަނީ ސަރުކާރުގެ ކުންފުނިތަކުންނެވެ.\nމިނިވަންދުވަހުގެ ކުޅިވަރުތަކުގެ ތެރޭގައި ހިމެނޭ ހެވިކަމާ ކުޅިވަރު އޮންނާނީ ޖުލައި 26 ވަނަ ދުވަހުގެރޭ ރަސްމީ ސްޓޭޑިއަމްގައެވެ. އެކުޅިވަރުތަކުގައި ވިލިމާލެއާއި، ހުޅުމާލެ ހިމެނޭގޮތަށް މާލޭގެ6ސްކޫލަކުންނާއި އެމްއެންޑީއެފް ބައިވެރިވާނެއެވެ. ސްކޫލްތަކުންވެސް މިހާރު އަންނަނީ މިނިވަންދުވަހުގެ ކުޅިވަރުތަކަށް ތައްޔާރުވަމުންނެވެ.\nމިނިވަންދުވަހުގެ ކުޅިވަރުތަކުގައި ބައިވެރިވާ ސްކޫލްތަކަކަކީ ފަލާހު ޕްރީ ސްކޫލް، ދަރުމަވަންތަ ސްކޫލް، މުހްޔިއްދީން ސްކޫލް، އިސްކަންދަރު ސްކޫލް، ރެހެންދި ސްކޫލް، އަދި ވިލާ އިންޓަރނޭޝަނަލް ހައިސްކޫލެވެ.\nމިނިވަންދުވަހާ ގުޅިގެން ބާއްވާ ޕެރޭޑާއި ރޫޓްމާޗް އޮންނާނީ އަންނަ ހޮނިހިރު ދުވަހު ހަވީރު މާލޭގެ ބޮޑަތި މަގުތަކުގައެވެ. މިރޫޓް މާޗްގައި އެމްއެންޑީއެފްގެ ޕެރޭޑާއި، ސްކޫލްތަކުން އެއްކޮށްލެވިފައިވާ ހެވިކަމާ ލަޝްކަރު ބައިވެރިވާނެއެވެ.\nމިނިވަންދުވަހުގެ މުނާސަބަތުގައި ރައީސުލްޖުމްހޫރިއްޔާގެ ދެކަނބަލުން ބާއްވަވާ ރަސްމީ ބައްދަލުކުރެއްވުން އޮންނާނީ އަންނަ ބުރާސްފަތިި (ޖުލައި 25 ) ދުވަހުގެރޭ ދަރުބާރުގޭގައެވެ.